Poštovani delegati, poštovani gosti, predstavnici sredstava javnog informiranja, sve vas pozdravljam i otvaram 51. sjednicu Doma naroda Parlamentarne skupštine Bosne i Hercegovine. Na sjednici je prisutno 11 delegata. Od toga 4 iz reda bošnjačkog naroda, 4 iz reda hrvatskog naroda i 3 iz reda srpskog naroda. Odsutni su gospoda Zrno, Milojević, Šiljegović, Neimarlija i koji će kasniti Neimarlija će se priklučiti kasnije. Za 51.sjednicu predlažem sledeći dnevni red; Dnevni red 1. Odgovori na delegatska pitanja i delegatska pitanja, 2. Zapisnik sa 49. i 50. sjednice Doma naroda, 3. Zahtjev Vijeća ministara BiH za razmatranje Predloga zakona o izmjeni Zakona o javnim nabavkama po hitnom postupku u skladu sa članom 99. Poslovnika Doma naroda, 4. Prijedlog zakona o postupku indirektnog oporezivanja, prvo čitanje, 5. Prijedlog zakona o postupku prisilne naplate indirektnih poreza u BiH, također prvo čitanje, 6. Prijedlog zakona o izmjenama i dopunama Zakona o administrativnim taksama, prvo čitanje, 7. Prijedlog zakona o spriječavanju i suzbijanju zloupotrebe opojnih droga, prvo čitanje, 8. Prijedlog zakona o izmjenama i dopunama Zakona o Ombdusmenu za ljudska prava BiH, prvo čitanje, 9. Prijedlog zakona o carinskim prekršajima Bosne i Hercegovine, prvo čitanje, 10. Prijedlog Poslovnika Doma naroda Parlamentarne skupštine Bosne i Hercegovine, 11. Prijedlog Odluke o organizaciji Sekretarijata Parlamentarne skupštine Bosne i Hercegovine, 12. Davanje saglasnosti za ratifikaciju Sporazuma o zračnom saobraćaju izmešu Vijeća ministara Bosne i Hercegovine i Vlade Republike Bugarske, 13. Davanje saglasnosti za ratifikaciju Sporazuma između Vijeća ministara Bosne i Hercegovine i Vlade Kraljevine Norveške o ratifikaciji vlastitih državljanja i državljana trećih zemalja, 14. Davanje saglasnosti za ratifikaciju dopunskog Ugovora o kreditu između Evropske zajednice, Bosne i Hercegovine i Centralne banke Bosne i Hercegovine, 2 15. Davanje saglasnosti za ratifikaciju Sporazuma o preuzimanju uloge suosnivača za Institut za nestala lica Bosne i Hercegovine između Vijeća ministara Bosne i Hercegovine i Međunarodne komisije za nestala lica, 16. Davanje saglasnosti za ratifikaciju Sporazuma o pružanju zrakoplovnih usluga između Vijeća ministara Bosne i Hercegovine i Vlade Republike Makedonije, 17. Davanje saglasnosti Administrativnog sporazuma za provođenje Ugovora između Bosne i Hercegovine i Republike Makedonije o socijalnom osiguranju, 18. Davanje saglasnosti za Nota sporazuma između Bosne i Hercegovine i Republike Slovenije o uslovima trajnog prijenosa dijela kontigenta detašmana Republike Slovenije u korist Bosne i Hercegovine, 19. Davanje saglasnosti za ratifikaciju Evropske konvencije o pranju, traganju, privremenom oduzimanju i oduzimanju prihoda stečenih krivičnim djelima, 20. Davanje saglasnosti za ratifikaciju Ugovora između Bosne i Hercegovine i Republike Makedonije o socijalnom osiguranju i 21. Davanje saglasnoti za ratifikaciju Ugovora između Bosne i Hercegovine i Republike Slovenije o pravnoj pomoći u građanskim i krivičnim stvarima. Prije nego, ja se izvinjavam, prije nego što otvorimo diskusiju o dnevnom redu, ja vas pozivam da minutom šutnje ili učenjem fatihe, svako na svoj način, odamo dužnu počast našem kolegi iz Predstavničkog doma, doktoru Abdulahu Nakašu, koji je preminuo. Hvala vam. Nek mu je rahmet i slava, hvala. Želim da vam saopštim da će sutra u ovoj sali u 11:00 sati biti održana komemoracija, povodom smrti našeg kolege, doktora Abdulaha Nakaša. Također vas želim obavijestiti da ćemo 15 do 11 molim vas, napraviti 15 do 1 pardon, napraviti pauzu radi toga da neke kolege odu na komemoraciju gospodinu Nakašu u Državnu bolnicu i molim vas za razumjevanje. Hvala vam. Evo to je ovo što sam dakle želio saopštiti. Imaćemo ovaj, dakle pauzu u 15 do 1. Hvala puno. Otvaram raspravu o dnevnom redu. Povodom ovog je li, za riječ se, povodom dnevnog reda, za riječ se javlja gospodin Hasan Čengić. Gospodine Čengiću, izvolite.
Koristim priliku da pozdravim predsjedavajućeg i predsjedništvo Doma, uvažene kolege članove Doma, gospođu ministra i ostale predstavnike Vijeća ministara, predstavnike međunarodne zajednice, medija i sve ostale prisutne. Podržavam prijedlog dnevnog reda, osim u vezi sa tačkom 22 kako je formalno naznačena, a sada poslije promijena u čitanju, ona je 21. Dakle, ovdje posljednja tačka, davanje saglasnosti za ratifikaciju Ugovora između Bosne i Hercegovine i Republike Slovenije o pravnoj pomoći u građanskim i krivičnim stvarima. Želim upoziriti i potsjetiti kolege u Domu da je ova tačka bila predmet rasprave Komisije za vanjsku i trgovinsku politiku i na osnovu jedinstvenog stava Komisije, mi smo se dogovorili da uputimo pitanje advokatskim komorama Federacije BiH i RS, i da čujemo njihovo mišljenje u vezi sa određenim stavovima u odnosu na ovaj ugovor. Njihov odgovor smo dobili i Komisija je odlučila da na narednoj sjednici Doma pozove predstavnike advokatskih komora i da zajedno s njima i usmeno razgovaramo o ovom pitanju i da na osnovu njihovih stavova i sugestija, probamo definirati naš stav. Postoji realna mogučnost da ovaj ugovor ne dobije saglasnost Komisije ni na nardnoj sjednici i da zatražimo dalje usaglašavanje ovoga pitanja na nadležnim nivoima između dvije države. 3 U tom smislu predlažem da se ova tačka skine sa dnevnog reda za danas, i drugo, predlažemo Kolegiju da ovu tačku ne planira za dnevni red sve dotle dok Komisija ne završi raspravu, ne proslijedi izvještaj u vezi sa ovim ugovorom. Hvala lijepo.
Hvala gospodine Čengić. Molim vas kolege, ja želim saopćiti da smo mi jutros na Kolegiju imali ovaj, isto malu raspravu i pošto je ovaj materijal koga ste dobili je li, dnevni red, objavljen, otišao, mi smo tražili, mi smo mišljenja evo da to treba ipak na Domu da se izglasa, pa ga mi na Kolegiju, mogao sam da ga i ne pročitam, no mi smo mislili da će Komisija našeg doma završiti ovaj posao pa smo htjeli da budemo, imamo jednu, da budemo u tempu, da imamo jednu dinamiku, da nemamo zakašnjenja i ovo je zato bilo na dnevnom redu. Ja sam mišljenja da prihvatimo stav Komisije i zato bih želio, možda da odmah se izjasnimo o prijedlogu gospodina Čengića, da ovu tačku dnevnog reda skinemo sa dnevnog reda danas i da poslušamo predlog Komisije koja kaže, da je ne stavljamo na dnevni red sve, obzirom da će biti evo kako čujemo komplikovana, sve dok definitivno Komisija ne završi rad po i da definitivan stav po ovom pitanju. Ja bih vas molio da se izjasnimo o predlogu gospodina Čengića. Ko je za predlog gospodina Čengića? Glasajte sad. Šta je sad? Oprostite molim vas, pogriješio sam. Glasajte sad, hvala. Upro sam u pogrešno dugme. Za je glaalo ukupno 11. Dakle, jednoglasno smo prihvatili prijedlog gospodina Čengića. Dalje se javlja za riječ gospodin Genjac, izvolite gospodine Genjac.
Poštovano predsjedništvo, uvažene kolege, ja predlažem da se dnevni red današnje sjednice dopuni tačkom koja će se zvati Izvještaj o usaglašavanju teksta Zakona o Javnom RTV servisu Bosne i Hercegovine. Vama je poznato da smo mi usvojili tekstove ovog zakona na oba doma u različitim tekstovima, da je formirana Komisija za usaglašavanje, da je Komisija 17.11. završila svoj posao i dostavila Izvještaj Kolegiju o usaglašavanju. Nema zaista ni tehničkih, ni poslovničkih, ni proceduralnih prepreka da ovu tačku ne završimo danas, pogotovo što je to jedna od tačaka i uslova vezanih za rokove oko davanja saglasnosti na otpočinjanju pregovora o stabilizaciji i pridruživanju koji smo već dobili, rekao bih uslovno. Na ovaj način mi bi mogli danas ovo pitanje zavrpiti i onda da na narednoj sjednici Predstavničkog doma, Izvještaj se također razmatra i da se to konačno završi. Ukoliko ostavimo sa današnje sjednice Doma naroda, onda bi to tek na narednoj sjednici, koja se pretpostavlja da će biti sredinom ili u zadnjoj trećini decembra, što ja mislim da je velika šteta, a usvajanjem dakle, na današnjoj sjednici ovog izvještaja mogli bi napraviti jednu korisnu stvar a nema nikakvih razloga niti prepreka da to ne uradimo. Hvala. 4
Hvala gospodine Genjac. Javlja li se neko dalje za riječ? Gospodin Jukić,
Ja ću vrlo kratko. Dakle, mi smo imali na Kolegiju Izvještaj koji je došao relativno na vrijeme, međutim ja predlažem da ovo ne stavimo u dnevni red iz razloga što smo do sada radili a i to je sa početka nšeg mandata jedan od naših zaključaka o našem načinu rada, da u načelu razmatramo sve materijale a pošto prođu Zastupnički dom. Da bi smo bilo dosljedni, mislim da trepa postupiti na isti način, uvažavajući naravno činjenicu da je ovo jedan od evo uvjeta da su rokovi nekakvi tu, međutim bitno se ništa promijeniti ne može i nećemo ništa učiniti posebno dobroga ni kvalitetnog jer je već evo ovaj zakon u fazi u kojoj jeste. Komisija je uradila svoj dio posla i ja mislim da će Zastupnički dom imati svoje zasjedanje u prvoj polovici ili negdje tako sredinom ovog mjeseca i nakon toga će se steći i drugi evo uvjeti, da mi ovo razmatramo na svojoj sjednici iako kažem, ništa u bitnom to ne mijenja ali evo, ja bih da ispoštivamo svoj zaključak i da budemo dosljedni u primjeni tog zaključka.
Hvala, evo čuli smo i primjedbu gospodina, odnosno diskusiju gospodina Jukića. Javlja se za riječ gospodin Hasan Čengić,
Uvažavajući dakle, jedno nepisano pravilo koje smo mi ovdje prihvatili na početku i koje mislim u suštini je dobro, da idemo principom da prvo Predstavnički dom razmatra određeno pitanje, a potom kad dobijemo stav Predstavničkog doma, da to razmatramo i ovdje na ovom domu. To smo u pravilu poštovali, mislim da je bilo par izuzetaka ali to pravilo je zaista bilo poštovano do sada. Međutim, u ovom slučaju, ja bih želio reći sljedeće. S obzirom da je Komisija za usaglašavanje teksta završila svoj posao, pripremila Izvještaj, to znači da ga je usvojila jednoglasno. Dakle, ne postoji više ništa drugo što treba uraditi u vezi sa ovim zakonom nego formalno potvrđivanje toga usvojenog izvjetšaja na oba doma. Po mom mišljenju, u ovom času je zaista bezpredmetno voditi raspravu oko toga hoćemo li mi 7 dana prije ili Predstavnički dom prije nas na 7 dana potvrditi to. S druge strane, ipak ja bih potsjetio sve kolege, i zamolio da o tome vodimo računa kod izjašnjavanja o ovom pitanju. I na ceremoniji zvaničnog proglašavanja početka pregovora, predsjedavajući dakle, predsjedavajući Evropske unije, ambasador Britanije i istovremeno ministar za proširenje gospodin Ren, obojica su ponovili vrlo precizno da jedan od važnih uvjeta za dalje razgovore je pitanje donošenja ovog seta zakona među kojima Zakon o servisu čini taj set. Mislim, da ukoliko smo dobili jednu dobru gestu, da smo zvanično proglašeni da počinjemo pregovore sa EU u zadnji petak, onda nema razloga da mi ne uzvratimo jednom normalnom gestom, a to je da danas uvrstimo ovu tačku u dnevni red, da se o njoj izjasnimo, da dadnemo formalnu saglasnost i da time potvrdimo da smo razumjeli poruku EU, da smo 5 njihovu spremnost da počnu razgovore s nama, primili na pozitivan način i odgovaramo na način da evo, time idemo dalje i obavljamo svoj dio posla kao Dom naroda. Predstavnički dom, ja sam uvjeren da će to isto uraditi na prvoj narednoj sjednici. I iz tog razloga bih zamolio kolege, posebno iz Kluba hrvatskih zastupnika, da imaju na umu ovo i da ipak uđemo u to danas i da odlučimo o ovome na pozitivan način. Hvala.
Hvala gospodine Čengiću. Doktore, izvolite.
Gospodo predsjedavajući, dame i gospodo, želim da kažem da smo se i mi zalagali i zalažemo se za princip da Dom naroda ne ide u svojim odlukama prije Predstavničkog doma, međutim kada je konkretna odluka u pitanju, mislim da ona ne bi mogla da podliježe pod ovaj princip jer Izvještaj je gotov, usaglašavanje je završeno i sada nevezano i jedan i drugi Dom donose odluku. Mi možemo prihvatiti odluku ili je odbiti i Predstavnički dom može prihvatiti odluku ili je odbiti, tako da ta odluka nema nikakve veze sa odlukom Predstavničkog doma i uvažavajući sve ovo što je rekao gospodin Čengić, mislim da nema razloga da danas to ne završimo na ovoj sjednici Doma.
Hvala lijepo. Imamo li dalje diskusija? Nemamo. Niko se ne javlja za riječ vezano za dnevni red. Hvala lijepo. Ja stavljam na glasanje prijedlog gospodina Halida Genjca, da se uvrsti u dnevni red tačka koja će se zvati Izvještaj Zajedničke komisije oba doma o nastojanju, postizanja sporazuma o identičnom tekstu Zakona o Javnom RTV servisu BiH. Ko je za to da se ova tačka uvrsti u dnevni red, odnosno da glasamo o ovom predlogu? Glasajte sad. Hvala lijepo. Evo ovako, za je glasalo 6 zastupnika, protiv 3 i suzdržana 2. Dakle, usvojena je tačka dnevnog reda, da ovaj, ovo ide na, usvojena tačka dnevnog reda znači. I, ja bih molio da je odmah stavimo pod tačku 3. Evo, hvala lijepo. Hvala lijepo. Znači, ima li još nekih predloga što se tiče dnevnog reda? Sad molim, obzirom da je bilo izmjena i dopuna dnevnog reda, predlažem da glasamo za ovaj usvojeni dnevni red. Molim vas glasajte sad. Dakle, dnevni red u predloženom tekstu je usvojen. Za je glasalo 8, protiv su glasali 1 i suzdržana su bila 2. Hvala vam. 6 Prelazimo na prvu tačku dnevnog reda, Ad.1. Odgovori na delegatska pitanja i delegatska pitanja Odgovori na delegatsko pitanje dobio je Osman Brka, pozivam gospodina Brku da se izjasni je li zadovoljan odgovorom. Izvolite gospodine Brka.
Izvinite, ali ja ga nisam dobio.
Ja ovdje imam u evidenciji da ste dobili odgovor na delegatsko pitanje, obzirom da je prethodnih dana Dom bio u principu prazan, moguće je da ga niste stigli naći u pošti.
Na ovo pitanje sam ja davno dobio odgovor, na ovo pitanje.
Evo, vjerujte 16.11. došao je odgovor.
To je ponovo došlo. Na ovo sam ja ranije dobio odgovor. Pa jesam, uredu, znam.
Dakle, zadovoljan si. Izvini, onda je to greška administracije, odnosno greška kako se zove, Vijeća ministara koje je dva puta odgovorilo na isto delegatsko pitanje. Dakle, dobro je zadovoljan si s tim odgovorom. Hvala lijepo. Ja bih vas molio, ako ima novih delegatskih pitanja? Gospodine Limov, izvolite.
Hvala lijepo, uvaženi gospodine predsjedatelju, kolegice i kolege izaslanici, cijenjeni predstavnici Vijeća ministara i drugih institucija Bosne i Hercegovine, uvažene dame i gospodo predstavnici međunarodne zajednice i sredstava javnog informiranja, sve vas skupa pozdravljam i želim ovu prigodu iskoristiti za postavljanje dva pitanja, naravno Vijeću ministara Bosne i Hercegovine. Prvo pitanje, hoće li, kada i na koji način izaslanici i zastupnici Parlamentarne skupštine BiH, biti zvanično upoznati sa sadržajem Strategije za pregovore sa Evropskom komisijom o Sporazumu o stabilizaciji i pridruživanju BiH sa EU? I, drugo pitanje, kakva je konkretno uloga Parlamentarne skupštine BiH i njezinih radnih tijela u procesu pregovaranja o Sporazumu o stabilizaciji i pridruživanju? Hvala lijepo. 7
Hvala gospodine Limov. Ja bih molio gospodine Limov, imamo nekih problema oko formuliranja tih pitanja, kod skidanja s ovih, ja bih molio da ubuduće svi delegati svoje pitanje formuliraju pismeno, daju u pismenoj formi i daju ga za stol kod Sekretarijata ovde, kako ne bismo imali malih problema. Jer imamo malih problema oko tih definiranja, oko tog svega. Ima li još delegatskih pitanja? Koliko ja vidim nema. Hvala vam lijepo. Prelazimo na drugu tačku dnevnog reda, a ona se zove, Ad.2. Zapisnik sa 49. i 50. sjednice Doma naroda Javlja li se ko za riječ? Imamo li primjedbi na ove zapisnike? Niko se ne javlja za riječ. Stavljam na glasanje. Prvo zapisnik sa 49. sjednice. Molim vas glasajte, sad. Koliko ja vidim zapisnik je jednoglasno usvojen. Dakle, zapisnik je jednoglasno usvojen, 10 je za i niko protiv, niko suzdržan. Dobro, hvala lijepo. Molim vas da se izjasnimo o zapisniku sa 50. sjednice. Ko je za zapisnik? Glasajte sad? Dakle, zapisnik sa 50. sjednice je jednoglasno usvojen. Molim vas lijepo, o ovoj trećoj tački, koju smo sad uvrstili u dnevni red, Izvještaj Zajedničke komisije oba doma o nastojanju postizanja sporazuma o identičnom tekstu Zakona o Javnom RTV Bosne i Hercegovine. Svi ste to dobili na klupe i ja vas molim ovo je stvar komisije nema diskusije, ja vas molim da glasamo. Ko prihvata izvještaj komisije? Glasajte sad. Hvala lijepo. Dakle ukupno 7, protiv 2, suzdržana 2. Zakon ovaj i izvještaj je usvojen i time se smatra da je Zakon o Javnom RTV BiH usvojen. Hvala vam lijepo. Ovo je skinuto jelde sa dnevnog reda. Četvrta tačka dnevnog reda je Ad.4. Zahtjev Vijeća ministara Bosne i Hercegovine za razmatranje Predloga zakona o izmjeni Zakona o javnim nabavkama po hitnom postupku u skladu sa članom 99. Poslovnika Doma naroda Dakle vodi se prvo rasprava hoće li se zakon razmotriti po skraćenom postupku. Predstavnički dom je usvojio zakon predlagača da se Predlog zakona razmatra po skraćenom postupku. 8 Javlja li se ko za riječ? Izvolite. Dakle gospodine Halide izvolite. Ja nisam, izvinite. Evo da čujemo Halida pa ćete onda, ako je nešto što ćete moći odmah.
Vidjeli smo da se ne radi o nekim krupnim izmjenama zakona, ali se radi o vrlo znajnom potrebi zakona i Klub Bošnjaka podržava da se ova, ove izmjene zakona o javnim nabavkama izvrše po hitnom postupku.
Hvala lijepa. Ja se kolega ovdje je ministrica finansija i ja ne znam treba li i hvala joj što je prisutna. Ovo je ovako radostan trenutak da nas posjećuju ministri i imamo li potrebu da čujemo obrazloženje o ovim javnim nabavkama? Molim. Nema potrebe. Ministrice zahvaljujem se. Dakle ima li dalje primjedbi i diskusija? Hvala vam lijepo. Nema. Ko je za to da se Zakon razmatra po članu 99. Poslovnika Doma naroda. Molim vas glasajte sad. Dakle jednoglasno smo usvojili da se ovaj zakon razmatra po članu 99. Poslovnika Doma naroda. Prelazimo na četvrtu tačku dnevnog reda, odnosno petu tačku dnevnog reda Ad.5. Predlog zakona o postupku indirektno oporezivanje, prvo čitanje Da li se, zakon kao izvještaj nadležne komisije, dobili ste zakon kao i izvještaj nadležne komisije. Komisija je usvojila 15 amandmana koji su postali sastavni dio teksta zakona. Predstavnički dom usvojio je zakon u prvom i drugom čitanju sa 15 amandmana. Ovo je prvo čitanje po članu 90. Vodi se rasprava o neophodnosti i principima na kojima je zakon zasnovana. Ja ovdje također, imamo našu cjenjenu ministricu. Ja ne znam, mislim da bi, da je ne bi izlagali naporima, ako ne treba da. Ja mislim da ministrica ipak treba da izađe da nam ovo obrazloži unatoč činjenice što bih je ja rado poštedio.
Meni je drago da vas vidim danas ovdje i ja se nadam, vi znate zapravo bolje od mene, pošto je vi u zadnje vrijeme puno više radili nego ja na ovim zakonima, došlo je do toga da postoji tih 15 amandmana i oni su zapravo usuglašeni takvi kakvi jesu jel. Ako je Zastupnički dom donjio te iste amandmane bilo bi dobro da i vi donesete iste, a ako nije onda ćemo pomaknuti razdoblje vezano za dogovore i onda će nam zakon koji nam jako treba ovaj zakon, Zakon o prisilnoj naplati, Zakon o carinskim prekršajima, zapravo bi trebali sa Novom godinom nekako startati, jer nam ova uprava radi bez ta tri i bez Zakona o 9 upravi kao četvrti zakon. Znači zakon iz paketa onih zakona za uspostavu Uprave za neizravno oporezivanje i zbilja bi trebalo gledati da nema nikakvih dodatnih neslaganja sa drugom, drugim domom jer će samo produžiti agoniju. To su zakona tri od kojih treba funkcionirati uprava i rok je bio ja mislim prije jedno devet mjeseci da se donesu. Znači evo u tom duhu, a komisija je radila je vrlo vrijedno, ja znam i precizno po tom pitanju, tako da ne bih danas trebalo biti neke velike ni rasprave, a posebno ni nekih velikih nedoumica jer je krajnje vrijeme da se ovo usvavaj. Evo Nova godina za mjesec, valjda ćemo i proračun do tada imati.
Hvala lijepo. Hvala lijepo ministrice. Čuli smo izlaganje ministra. Molim vas, javlja li se neko za riječ. Ružo! Gospođa Ruža Stojanović. IZvolite.
Pozdravljam gospodu predsjedavajuće, cijenjene kolege, poštovane goste, ja samo kao predsjedavajući Komisije za finansije, a da kažem da je ovo ustvari usaglašeno na Komisiji i da sam ja preuzela amandmane, svih 15 amandmana koji su bili na Predstavničkom domu i radi postizanja jedinstvenog teksta da bi išla brža procedura. Znači u ovom slučaju apsolutno nema nikakvog spora. Komisija je jednoglasno podržala principe zakona i podržala zakon u cjelini sa datim amandmanima.
Hvala lijepa. Ja sam znao kada dame vode, uzmu stvar u svoje ruke da ide sve, baš mi je drago. Dakle, gospodine Đoko, ne kvari ovo. Izvolite.
Gospodo predsjedavajući, kolegice, kolege delegati, dame i gospodo, gospodo iz Savjeta ministara, ma ja bih želio da iskoristim priliku gospođe Ljerke Marić, ministrice, samo da postavim jedno pitanje, jedno pojašnjenje, odnosno razjašnjenje. Imamo informaciju, odnosno čitamo u sredstvima informisanja gospođa ministar finansija Republike Srpske, gospođa Cenićka je ovih dana izlazi u javnost sa stavom da je Uprava za indirektno oporezivanje preglasavanjem predstavnika iz reda srpskog naroda u Upravnom odboru Uprave za indirektno oporezivanje, donošenjem odluke o zamrzavanju odluke o koeficijentima o načinu obračuna koeficijenata, odnosno uplata u entitete sa jedinstvenog računa. Mislim da znate o čemu se radi i da je na taj način oko 28 miliona maraka, umjesto u budžet Republike Srpske preusmjereno u budžet Federacije. 10 Gospođa Cenić izlazi dva tri puta u javnost na konferencijama za štampu stim. Ja sam mislio ovih dana da je pitam nešto konkretno u vezi stim, ali nisam uspio da uspostavim kontakt snjom pa bih pre nego što pređemo na glasanje o ovome želio da čujem i vaš stav i vaše mišljenje o tome.
Hvala. Gospođo ministar.
Ja vam imam vrlo jasan stav o tome. Znači ova uprava je napravljena na način kako je napravljena i ostavljena je mogućnost entitetskim ministrima da mogu reagirati na bilo šta dobro ili loše. Znači da nešto poboljšaju, odnosno da nešto isprave. Tema ova konkretna vezana za preraspodjelu sredstava sa jedinstvenog računa na način da se to radi po tim koeficijentima po kojim se radi je priča koja je stara skoro dvije godine i zapravo ono što bi bilo najbolje uraditi znači je sljedeće – da mi odavde napišemo jedan upit Upravi da oni zbilja, da li sad svi skupa ka upravni odbor pisano odgovore, pojedinačno šta se tu dešavalo. Dok god imamo vrlo, ovo se kaže dijametralno suprotan stav između dva entiteta u kojim jedni kažu da nije u redu primjena tih koeficijenata za usklađivanje itd., a drugi opet kaže da je sasvim u redu to što se dešava. Znači neko mora biti arbitar. Mi kao država ne možemo u tom dijelu biti arbitar. Mi smo svi jednaci i ono što bi bilo najbolje uraditi bilo bi najbolje uraditi da se pogledaju ovi izvještaji koji su napravljeni od strane uprave i izvještaji koji su napravljeni od strane jedinice za makroekonomsko planiranje i ne znam ni ja kako se već zove pri upravnom odboru i zapravo da se na temelju podataka koji postoje donese kvalitetan zaključak. Ja osobno mislim da su i ti koeficijenti kao i bilo sve drugo što se dogovaralo u jednom dijelu je i pitanje koncenzusa oko nečega, mi smo uzeli kao osnovicu te 2004. godine, polovinom 2004. godinu dana prije i dogovorili smo se koje će vrste prihoda ući u osnovu za raspodjelu i na koji način i dugo vremena to je funkcioniralo tako kako je funkcioniralo. Tada su već postojale procjene o preraspodjeli jednog entiteta u korist drugog itd. i bliže. Na početku ove godine mi smo imali jedan problem vezano za uplatu prihoda malo specifično pa smo se dogovorili da to preovladamo na način da se dogovorimo koncenzusom itd. Znači bilo je tu nekoliko situacija, ali koje su prevladavane dogovorom i koncenzusom. Na ovaj, hoću reći sljedeće – da se za ovakve odluke mora imati koncenzus. Znači nema ni govora da bilo ko u uvođenju stope, nove stope, različite stope, carinskih tarifa može biti preglasavan. Ali dok god se ne dogovorimo o novoj raspodjeli, znači ova stara je dogovorena koncenzusom, imaju potpisi premijera vlada, ministara u to vrijeme, dok god se ne dogovorimo o načinu šta ćemo uraditi svi skupa dalje, ne možemo uzimati to kao osnov što se jedna strana žali, kao relevantan osnov. Ali bi bilo vrlo dobro da vam kažem, ja znam puno bolje to nego što vi govorite, tako da ja imam osnov da kažem da je prvo i prvo došlo do preraspodjele prihoda i to ogromnog iznosa. Znači trebamo jedno po jedno uzeti u obzir i vidjeti kako se na jednom naglo otkrilo da je neko krivo preraspodjeljivao nešto u odnosu na nešto postojeće. Znači dvije su strane, jedna kaže jedno, druga kaže drugo. Mi kao država nismo arbitar. Mi moramo dobiti kvalitetnu analizu, papire i na temelju toga odlučiti, a ne na temelju prisile jedne strane koja sad kaže vi ste nama uzeli nešto, dajte to nešto. 11 Ja znači stojim na stajalištu da trebamo tražiti pisani odgovor od njih. Eto to bi bilo, to bi bio jedan odgovor o tim pitanjima.
Hvala lijepo, evo čuli smo objašnjenje gospođe ministar. Đoko Pajiću, ja mislim da ovo obrazloženje daje neku mogućnost za glasanje. Ja mislim ovaj da.
Dobro, ja sam u svakom slučaju, dobro ja sam čuo sad od gospođe ministara jedno objašnjenje tamo od gospođe od ministarke, ministra iz Republike Srpske drugo objašnjenje. Dobro, ja ću u svakom slučaju ima, upućen i zahtjev gospodinu Pediju Eždaunu koji u ovom trenutku može da arbitrira po tom pitanju. Pa naravno sačekaćemo i njegovo mišljenje i onda ćemo vidjeti kako i šta dalje.
Hvala Đoko. Ja mislim da bi sada, poslije, ako nema niko da se javlja za riječ dalje po ovom pitanju, ja mislim da bi sada ovo, ovaj prijedlog zakona mogli da stavimo na glasanje. Dakle prijedlog, a, u prvom čitanju. Prijedlog zakona o postupku indirektnog oporezivanja, dakle u prvom čitanju. Ko je za? Molim vas glasajte sad. Hvala lijepo. Ja, evo kaže gospodin Filipović da je slučajno promašio glasanje i da je za, pa ćemo smatrati da je to jednoglasno. Dobro jednoglasno usvojeno, bez obzira što nema gospodinov glas. Ja, molim kolege, evo zbog nekih tehničkih problema nismo glasali, takođe da vas obavjestim da je stigao i gospodin Neimarlija. Sada nas ima 12. Hvala vam. Evo molim vas glasajte sad. Svi vi koji zakasnite imate pravo na naknadno. Jelde to je demokracija. Ne bih o tom, to nije tačka dnevnog reda, ali ja sam za. Dakle imamo, jednoglasno smo usvojili da Prijedlog zakona o postupku indirektnog oporezivanja ide u, usvojimo u prvom čitanju. Predlažem da na današnjoj sjednici obavimo raspravu i u drugom čitanju pa vas molim ko je za to da idemo raspravljati i u drugom čitanju o ovom zakonu? Glasajte sad. Dakle jednoglasno smo usvojili da idemo u raspravu u drugom čitanju u ovom zakonu u drugom čitanju. Vodi se rasprava o amandmanima i rasprava o zakonu. Pošto nije bilo novih amandmana, ja mislim da možemo glasati o zakonu i stavljam na glasanje zakon o postupku indirektnog oporezivanja. 12 Molim vas glasajte sad. Dakle jednoglasno je usvojen zakon u identičnom tekstu kao u Predstavničkom domu. Hvala vam lijepo. Prelazimo na šestu tačku dnevnog reda koja se zove Ad.6. Predlog zakona o postupku prisilne naplate indirektnih poreza u Bosni i Hercegovini, prvo čitanje Takođe je ovdje naša kolegica, naša ministrica, ako ima potrebe da je čujemo. Koji su problemi. Evo kaže gospodin Čengić, a i ja se slažem da nam je svima sve jasno i da nema potrebe. Hvala vam ministrice što ste tu. Dobili ste izvještaj nadležne komisije. Komisija je usvojila 6 amandmana koji su postali sastavni dio teksta. Predstavnički dom je usvojio zakon u prvom i u drugom čitanju sa 6 amandmana. Ovo je prvo čitanje pa se vodi rasprava o neophodnosti o principima na kojima je zakon zasnovan. Ko se javlja za riječ? Koliko vidim niko se ne javlja. Molim vas glasajte sad da usvojimo zakon u prvom čitanju je li sad. Hvala. Jednoglasno smo uvojili da ovaj zakon u prvom čitanju. Predlažem da se na današnjoj sjednici obavi rasprava i u drugom čitanju. Ima li diskutanata? Nema. Hvala vam lijepo. Predlažem da glasamo o zakonu i u drugom čitanju. Molim, pardon. Predlažem da idemo na raspravu i u drugom čitanju. Hvala lijepo. Glasajte sad. Takođe smo jednoglasno usvojili da idemo raspravljati i u drugom čitanju. Hvala lijepo. Evo dakle javlja li se neko za diskusiju? Nema novih amandmana, nemamo nikakvih novih predloga. Obzirom da nema da se niko ne javlja za diskusiju stavljam zakon na glasanje. Molim vas glasajte sad. Hvala lijepo. Jednoglasno znači zakon je usvojen u identičnom tekstu kao i u Predstavničkom domu. Sedma tačka dnevnog reda Ad.7. Predlog zakona o izmjenama i dopunama Zakona o administrativnim taksama, prvo čitanje Dobili ste zakon, kao i izvještaj nadležne komisije. Komisija je usvojila dva amandmana koji su postali sastavni dio teksta zakona. Predstavnički dom je usvojio zakon u prvom i drugom čitanju u predloženom tekstu. 13 Ovo je prvo čitanje. Prvo se vodi rasprava o neophodnosti i principima na kojima je zakon zasnovan. Ima li diskutanata? Koliko vidim nema. Molim vas predlažem da na današnjoj sjednici obavimo, predlažem, pardon, da se zakon usvoji u prvom čitanju. Hvala lijepo. Glasajte sad. Dakle jednoglasno. Hvala. Dakle prelazimo na drugo čitanje. Predlažem da se na današnjoj sjednici obavi rasprava i u drugom čitanju. Molim vas da glasamo. Ko je za? Glasajte sad. Hvala lijepo. Jednoglasno. Obzirom da nije bilo novih amandmana ja predlažem sada da se odmah, ako opet nema diskusija, ja predlažem da glasamo i o zakonu. Molim vas priđite glasanju i glasajte sad. Hvala lijepo. Dakle ovaj zakon smo jednoglasno usvojili, ali imamo izvjesnih problema usvojili smo ga u različitom tekstu i biće nam potrebna komisija za usaglašavanje tekstova. Idemo redom Iz bođnjačkog naroda predlog
Obzirom da se za nas radi o veoma važnom zakonu, mi ovdje predlažemo predsjedavajućeg gospodina Pamuka u komisiju.
Hvala lijepo. Iz hrvatskog naroda predlog da čujemo. Hvala lijepo čuli smo. Iz srpskog naroda.
Gospođu Ružu Stojanović.
Gospođu Ružu Stojanović. Hvala lijepo. Molim vas čuli smo predloge komisije da usvojimo komisiju. 14 Ko je za to da komisija u sastavu Pamuk, Zrno i gospođa Stojanović usaglašavaju u ime našeg doma ovaj zakon? Glasajte sad. Hvala lijepo. Jednoglasno znači. Ad.8. Predlog zakona o sprečavanju i suzbijanju zloupotrebe opojnih droga, prvo čitanje Dobili ste zakon kao i izvještaj nadležne komisije. Komisija je usvojila 15 amandmana koji su postali sastavni dio teksta zakona. Predstavnički dom je usvojio zakon u prvom i drugom čitanju sa 15 amandamana. Ovo je prvo čitanje zakona. Prvo se vodi rasprava o neophodnosti i principima na kojima je zakona zasnovan. Ko se javlja za riječ? Ne javlja se. Gospodin, o izvini gospodine Limov, oprosti molim te. Ovo je prvo čitanje.
Prvo čitanje. Ja ću o načelima.
Izvoli, ja sam znao već jutrost rano da češ se ti javiti, pa oprosti što sam malo previdio.
Ali niste me očekivali nešto kasnije kada budu amandmani pretpostavljam. Ne, ja zaista želim par riječi reći vezano za ono što se zove prvo čitanje i prije svega želim izraziti zadovoljstvo što smo u prigodi razmatrati i nadam se usvojiti jedan ovakav zakon i kamo sreće da smo to učinili i daleko ranije, kamo sreće da smo to uradili u jednoj proceduri kojom bi osigurali i jednu javnu raspravu da se u problematiku razmatranja ovog zakona i načina reguliranja ovog pitanja uključe i odgovarajuće institucije koje postoje u Bosni i Hercegovini različitog profila, dakle počevšći od nevladinih organizacija, vjerskih zajednica koje htjeli ne htjeli u domenu borbe protiv ovog zla koje se zove zlouporaba droge ipak u našem društvu i čini ostvaruju do sada najprimjerenije i najbolje rezultate. Ali, kada je već to tako uglavnom predlagatelji svaki put kada dođemo u finale sa zakonom pozivaju se na rokove, potrebu, obećanje itd. Ono što želim skrenuti pozornost, prvo onima koji rade obrazloženja da kada nam šalju neke zakone na prvo mjesto stave da je prvi razlog da je to potreba i interes naših građana nas, naše države Bosne i Hercegovine. Ovdje su navedena četiri razloga i nema naravno toga koji je za mene najbitniji. Naveli su - prvi razlog međunarodne obveze koje se odnose na provedbu konvencija i to se odnosi je li i na druge zakone, odnosno konvenciji. - Drugo obveza prema EU, jer je to jedan od uvjeta iz Studije izvodljivosti, nalazi se dakle na strani 28. -Treći razlog je zahtjev Međunarodnog odbora UN za kontrolu nad drogama i 15 - Četvrti je u činjenici da prema izvješćima UN Bosna i Hercegovina nije u stanju na odgovarajući način surađivati sa drugim državama u sprečavanju nedopuštenog prometa opojnih droga. Dakle iza svih ovih razloga ja osobno sam spreman glasati za svaku varijantu ovog zakona iako osobno smatram da je u ovoj problematici trebalo pristupiti mnogo šire, uključiti više subjekata. Ono što kažu ugraditi te subjekte u određena zakonska rješenja. Poštujem napore onih koji su pripremali ovaj zakon, jer on nije sam za sebe nego čini paket u koji uz njega dolazi i popis opojnih droga, psihotropnih tvari, biljaka i prekusora. U tom smislu dakle ovo je sigurno veliki posao i logično da nema idealnih zakona, ali osobno mislim da je moguće i bilo moguće u prethodnim fazama, u komisijskoj prije svega fazi, bez diranja u sam koncept, u sama načela zakona moglo je, mogli su se pronaći i odgovarajuća bolja rješenja i ja osobno mislim da zakon treba prije svega sagledati sa aspekta broja korisnika i ovisnika o drogi koji u Bosni i Hercegovini zabrinjavajući i on je najmanje četiri puta, tako kažu oni koji se malo stručnije bave ovom problematikom od onog broja koji se u zvaničnim statistikama nalazi. Ja moram reći da ima tu zaista apsurdnih situacija. Evo recimo prekjuče su dvojica ovisnika zbog predoziranja umrla u Livnu, a u šest općina livanjskog kantona u zvaničnim dokumentima nema ni jednog ovisnika. Dakle, naravno takvih primjera širom Bosne i Hercegovine može se naći mnogo više jel. U svakom slučaju moram reći i to da ovom prigodom, podržavajući načela ovog zakona Bosna i Hercegovina je nekada bila isključivo tranzitna država, ili smo bar tako mi mislili i kamo sreće da je upravo tako bilo, barem tako na tzv. balkanskoj ruti za drogu, ali je danas ona sve više država cilja i izvora onog što predstavlja pojavni oblik organiziranog kriminala. Naravno, domaćeg i tranznacionalnog, dakle međunarodnog karaktera, prije svega u pogledu nezakonite proizvodnje i prometa opojnim drogama, psihotropnim tvarima, biljkama i prekusorima. Nije u ovom zakonu po mom mišljenju regulirana na pravi način problematika vezana za subjekte koji se nalaze u frontu borbe protiv ovog zla, kao što su domovi za ovisnike, nevladine organizacije, komune i kako se već sve zovu, standarde koje ti subjekti moraju ispunjavati a da bi se bavili ovom problematikom jer ovdje zaista nema mjesta onom da tako kažem nadri bavljenju, nego moraju se ispunjavati odgovarajući standardi u stručnom smislu, a kako ne bi posljedice bile još teže od onog što jeste kada se čovjek nađe u situaciji da se mora liječiti, odnosno da mu se mora pomagati, a posebno je potrebno na temeljitiji način razraditi problematiku provencije i to svih onih oblika, primarni, sekundarni i tercijalni i u tom smislu definirati zakonom subjekte prevencije, a što nije, ili što je bolje reći samo djelimice urađeno. Isto tako moraju se precizirati problemi vezani za vođenje evidencija i u tom smislu koristiti i druge oblike evidencije, bolje reći drugih subjekata koji imaju svoju evidenciju, jer da smo koristili tu evidenciju onda nas ovo u Livnu ne bi iznenadilo sobzirom da roditelji odvode u komune itd. Komune imaju evidenciju, međutim od njih jel neće biti ni po ovom zakonu niti će se njihova evidencija računati. Računa se evidencija odgovarajućih upravnih tijela, ministarstava itd. U svakom slučaju, kažem volio bih da su eksperti koji se ovom problematikom bave stručno imali priliku dakle i drugi eksperti ne samo oni koji su konsultirani prigodom izrade ovog zakona da su imali prigodu biti uključeni barem kroz ovu raspravu recimo u komisijskoj 16 fazi zašto nam nije bilo potrebito više od 15 dana. Dakle, više od 15 dana ne bi utrošili tim više što je od početka rujna do evo sredine ovog mjeseca to negdje bilo u ladici i tek tada došlo na komisiju. Bilo dakle negdje u parlamentarnoj proceduri čekajući ne znam ovo i ono. U svakom slučaju praktično se ništa do tog trenutka nije događalo sa prijedlogom ovog zakona. Naravno, kažem nema onog zakona koji je idealan. Vjerujem da bi u pogledu ovih elemenata koje sam ja ovako samo spomenuo uz onaj, a smatram da im je svakako bilo mjesta na temeljitiji i konkretniji način razgovarati o ovoj problematici, a sve sa ciljem da ne činimo određene elementarne propuste, a kako ne bi vrlo brzo morali ovaj zakon kao neke druge koji, koje kada donosimo da nas uvjeravaju kako je sve po evropskim standardima, Zakon o sudu Bosne i Hercegovine, o Tužiteljstvu Bosne i Hercegovine, o kaznenom postupku o državnoj službi, o radu u institucijama Bosne i Hercegovine koje smo evo u ovom mandatu jedno pet puta mjenjali. Svaki taj evropski zakon za dva tri mjeseca pokaže se potreba da se mjenja. Zato bi dobro bilo da uvedemo u praksu ne samo u svezi sa ovim zakonom i inače što više uključivati javnost, nevladin sektor, a da nam pomogne kako bi u prvoj ruci da tako kažem napravili takva zakonska rješenja koja bi zadovoljila naše potrebe i interese. Naravno, ponekada se desi da nam je ovo proizvod prepisivačke sekcije, pa onda elementarne stvari se ispuste i zato me čudi kada nema razumjevanja da se te elementarne stvari porave jer uz puno razumjevanje onih koji ljubomorno štite ono što su predložili ipak ja bih volio kada bi bilo više nastojanja da se uvaži ono što je da tako kažem abeceda iz određene problematike i što kad tad biće sastavni dio zakona. Hvala vam lijepo.
Hvala gospodinu Limovu. Čuli smo njegovo razmišljanje o ovom zakonu i potrebu da iskaže ovo što misli. Ja, ima li, javlja li se još neko za diskusiju? Ne javlja. Ja sada stavljam na glasanje zakon u prvom čitanju. Molim vas glasajte sad. Dakle usvojili smo Predlog zakona o sprečavanju i suzbijanju zloupotrebe opojnih droga u prvom čitanju jednoglasno. Ja vas molim da na današnjoj sjednici obavimo raspravu i u drugom čitanju. Za raspravu u drugom čitanju, evo da glasamo o tome. Slažemo li se da obavimo raspravu i u drugom čitanju? Molim vas glasajte sad. Dakle jednoglasno smo prihvatili da raspravljamo o ovom zakonu i u drugom čitanju. U drugom čitanju vodi se rasprava o amandmanima. Dakle i glasa o zakonu. Gospodin Limov je iskoristio poslovničku odredbu iz člana 89. stav 2. i obnovio svoje amandmane koji su bili na sjednici komisije i nisu dobili je li prolaz i sada imamo sedam amandmana gospodina Limova. Prvo ćemo je li raspravljati zajedno o amandmanima, a ja gospodina Limova molim, obzirom da su bili amandmani i na komisiji da gledam da požurimo malo sa objašnjenjem, 17 obzirom da smo se dogovorili da ćemo za 10-15 minuta napraviti pauzu da odemo na tu komemoraciju, ili dćemo baš na tom prekinuti ovaj raspravu, ili možemo sada prekinuti raspravu, ali. Hvala lijepa. Zato te molim da u ovom obrazlaganju. Hvala lijepo kolega Limov. Ja mislim evo imamo amandmane kolege Limova za koje sam rekao da su bili na komisiji i vi imate svi na stolu, pa molim evo ja otvaram raspravu. Hvala. Izvolite. Javlja li se neko za riječ? Molim. Jedan po jedan amandman. Ima li potrebe da bilo šta kažeš o ovim amandmanima, obzirom da imamo tekst. Ne, molim ja pitam, ja ne znam, ja neću da mislim, ja pitam tebe.
Ma ja ću naravno reći da argumentacija koju sam dobio od predlagatelja na sjednici komisije mene nije zadovoljila i to je naravno dovoljan razlog da obnovim amandmane. Jer vidite, reći da ovo tijelo iz članka 8. čini stručno tijelo, a u njemu tri ministra, jer jedna odgovorna osoba od 5 osobi, a nema mjesta za recimo ministra sigurnosti, kada je ova problematika u pitanju, za mene nije dovoljan razlog. A u duhu onog što sam govorio smatram dakle da treba uključiti, ako se mogu uključiti ministri entitetski zdravstvo. Onda ne vidim zašto se ne bi uključili ministri socijalne politike, odnosno odgovorne osobe iz tog segmenta jer ovdje, imajući na umu odgovornu iz Distrikta Brčko imamo samo jednog čovjeka koji radi u odjelu koji inaće ima tri djelatnika, on i još dva djelatnika. I on je član ovog povjerenstva i uz njega su još ovi dva entitetska i jedan državni ministar. E to je bio moj motiv. Dakle ukoliko se radi o stručnom tijelu, onda on mora imati drugačiju strukturu. Ukoliko se radi o tijelu koje mora dati ozbiljnost ovoj problematici ja mislim da to tako treba, a ministar sigurnosti ima instrumente preko svojih agencija, svojih, dakle naših, ali agencija kojima je on na čelu, a koje po zakonu se bave ovom problematikom, bolje reći suzbijanjem proizvodnje i prometa opojnim drogama. To je bio motiv da predložim ovaj prvi amanaman.
Hvala lijepo. Evo čuli smo gospodina Limova. Gospodin Filipović.
Hvala lijepa za riječ. Pozdravljam svoje kolege, sve koji prate rad našeg doma. Dakle, ja moram reći u ime Ustavno-pravne komisije da su ovo amandmani koji nisu prošli na Ustavno-pravnoj komisiji iz razloga što ih nije prihvatio predlagatelj iz Vijeća ministara. Dakle u ovom amandmanu kada je riječ ne bih se na druge amandmane osvrtao, identično je obrazloženje. Ovdje postoji odjel unutar ministarstva koji je involviran dakle umjesto ministra. Dakle zbog toga tu nije ministar i identična su obrazloženja. Dakle nije ih prihvatio predlagatelj. Narušavalo bi da tako kažem koncepciju predloženoga zakona i zbog toga ih Ustavno-pravna komisija nije prihvatila. No, pravo je uvaženog kolega Limova boriti se za svoje amandmane, bez obzira što su oni falš. 18
Hvala lijepo. Hvala lijepo. Evo bio je, gledajući odavde imao sam priliku da primjetim da je Hasan imao male nevjerice. Međutim, ja mislim poslije ovog objašenjenja gospodina Filipovića da je sve leglo i da je ministarstvo zastupljeno nekim timom, je li u tom svemu i da će to biti dobro. Ja molim kolege da evo stavim, ako nema daljih diskusija je li da stavim ovaj prvi amandman na glasanje gospodina Limova. Imate pred sobom sve i stavljam na glasanje prvi amandman. Molim vas glasajte sad. Ukupno, šta je ovo, za su 3, 5 protiv, 4 suzdržana. Amandman nije prošao. Idemo na amandman broj II. Molim vas glasajte za amandman broj II sad. Oprostite, glasamo o amandmanu. Dakle, reklo bi se da i ovaj amandman nema prolaza. Nije prošao. Amandman broj III. - 3 za, 7 protiv, niko suzdržan. Molim vas da se izjasnite i o amandmanu broj III. Jesam se ispravio sad? Hvala lijepo. Evo i ovaj amandman nije prošao i njegov bilans je 3 za, 6 protiv, 3 suzdržana. I sada ćemo glasati o amandmanu IV. Molim vas izjasnte se o amandmanu IV sad. Izvolite gospodine Limov, oprostite.
Neću se javljati više ni po jednom amandmanu. Ovo je dakle elementarno predlaže se ugrađivanje pojma „habilitacije“ što je naravno nonces da se upiše rehabilitacija, a onaj ko prvi put se susreće, e on dakle po zakonu ne može biti u određenoj instituciji komuni itd., nego samo onaj koji se rehabilitira. Dakle, ovo je stručni pojam, nesvatljivo je da je ovo ispalo iz zakona, ali nema problema.
Predsjednik Komisije molim.
Hvala lijepa. Ja bih volio kada bi se o ovome očitovao predlagatelj zakona.
Dakle imamo li predlagatelja zakona. Gospodine izvolite. 19
Zahvaljujem se gospodine predsjedatelju, članovi predsjedništva, pozdravio bih sve nazočne. Vezano za ovaj amandman koji se tiče ubacivanja dakle riječi „habilitacija“ u članku 69. suština cjelokupno sagledavajući sve amandmane malo više govori o socijalnoj politici i obrazovnoj policiti. Dakle, mi nismo željeli u tom taj segment djelovati na obrazovno socijalnu politiku koja je u najvećem dijelu u nadležnosti entiteta. No, međutim zadržali bi se samo na onom problemu, a to je borba protiv zlouporabe. Kada govorimo o konkretnom primjeru dakle habilitacija, onda bismo također i ubacivajući riječ resocijalizacija morali staviti i socijalizacija. Dakle djelujemo prije nego što dođe do momenta dakle rehabilitacije. Mi smo ga podveli pod sustav ranog otkrivanja kao preventivni metod, dakle ranog otkrivanja svih osoba koje žele da se uključe dakle u ovo djelovanje, a što je ujedno predviđeno člankom 69. pod prevencija i druge mjere. Dakle, nismo iz tog razloga vidjeli zašto stavljati habilitacija, liječenje pa rehabilitacija, pa bismo trebali socijalizacija, pa resocijalizacija ovisnika itd. Onda bismo terminološki zako na određen način obeshrabrili u ovom segmentu dakle preventivnog djelovanja koji smo takođe predvidjeli je li u svim segmentima zakona. Evo pozvali ste me da se očitujem dakle samo o ovom jednom amandmanu, pa evo to bi bilo otprilike ovaj to.
Dakle, mi smo mogli reći da predlagač zakona ne bi
Ostajemo pri našem stajalištu dakle da ne mjenjamo suštinu.
Hvala lijepo. Evo čuli smo i predlagača zakona. Znamo mišljenje. Molim. Dakle da je ovaj dio uključen, a kada bi uključili ovaj termin, onda bi sve te icije morali uključiti i bilo bi to možda malo nezgodno. Hvala lijepo. Ja stavljam na glasanje amandman IV. Molim vas glasajte sad. Dakle ni ovaj amandman nije prošao, 3 za, 6 protiv, 3 suzdržana. Amandman V. Stavljam na glasanje. Molim vas glasajte sad. Uh, pardon, greška. Molim vas ponavljam. Može li se ponoviti. Molim vas glasajte sad. Napravio sam grešku u ovim dugmadima. Sve me zbunilo. Hvala lijepo. Amandman V je znači takođe nije prošao, za je 3, 6 protiv, 2 suzdržana. 20 Amandman VI. Molim vas glasajte sad. Hvala lijepo. Amandman dakle nije prošao, 4 za, 7 protiv, 1 suzdržan. I amandman broj VII je na dnevnom redu. Glasajte, molim vas sad. I ovaj amandman nije usvojen. Evo čekamo ovu ovu bilansu. – 4 za, 6 protiv, 2 suzdržana. Dakle ni ovaj amandman nije prošao. Molim vas sad glasamo o zakonu. Ko je za usvajanje zakona? Molim vas glasajte sad. Dakle jednoglasno smo, čini mi se usvojili zakon. Da vidimo bilansu. 12 za, niko protiv, niko suzdržan. Zakon je usvojen u identičnom tekstu kao i u Predstavničkom domu. Ja dakle, zakon je usvojen. Ja sada dajem pauzu do 3 sata, odlično do pola 3. Evo odmah korekcija, molim nema uuu. Ne može, komemoracija je. Molim vas do pola 3. Može li tako Halide? Nemoj Halide to na paračeske. Do pola 3. Hvala vam lijepo. Dakle nađemo se u pola 3. Izvolite. Nisam te čuo. Ne može se stići. Ne, ne ne može. [[PAUZA]] ...pauze je li, koju smo obrazložili prije nego što smo je napravili, evo da nastavimo sa radom sjednice i deveta tačka dnevnog reda, Ad.9. Prijedlog zakona o izmjenama i dopunama Zakona o ombdusmenima za ljudska prava Bosne i Hercegovine, prvo čitanje Dobili ste Zakona kao Izvještaj nadležne komisije. Komisija je usvojila 11 amandmana koji su postali sastavni dio teksta Zakona. Predstavnički dom je usvojio Zakon u prvom i drugom čitanju sa 13 amandmana. Ovo je prvo čitanje Zakona. Po članu 94. prvo se vodi rasprava o neophodnosti i principima na kojima je Zakon zasnovan. Javlja li se evo, neko za rieč? Ne vidim prijavljenih. To znači da idemo na usvajanje Zakona u prvom čitanju. Molim vas glasajte. Imam osjećaj je li, dok vidim bilans da je usvojen Zakon u prvom čitanju sa 11 za, i 1 suzdržanim. Predlažem da na današnjoj sjednici obavimo raspravu i u drugom čitanju. Ko je za to da ide Zakon u drugom čitanju? Molim vas glasajte sad. Hvala lijepo, evo ukupno 11, zapravo ukupno 9 za, niko protiv, 1 suzdržan. Znači, dakle usvojili smo. 21 U drugom čitanju vodi se rasprava o amandmanima i glasa o Zakonu. Mi smo sad dobili danas malo neblagovremeno jedan amandman od našeg kolege Đoke Pajića i evo, taj amandman ja mislim da je malo amandman zakasnio i ima malih nesporazuma, pa bih molio kolegu Pajića da se izjasni još jednom o ovom amandmanu. Imali smo malo rasprava u pauzi, pa da vidimo jesmo li napravili dogovor i hoće li gospodin Pajić izmijeniti svoj stav?
Pa, evo gospodo predsjedavajući, dame i gospodo, ja sam na sjednici Ustavno-pravne komisije Doma naroda uložio dva amandmana na Prijedlog ovog zakona, odnosno izmjena i dopuna Zakona o Ombdusmenu za ljudska prava i oba moja amandmana su odbijena, nisu prihvaćena na sjednici Ustavno-pravne komisije. Naravno, izmeđuostalih i ovo je jedan od tih je i ovaj amandman koji sam danas obnovio. Svjestan sam toga da je po Poslovniku trebalo 48 časova prije zasjedanja ovog doma, obnoviti amandman. Ali eto, ja sam dugo razmišljao da li da ga obnovim ili ne, sjvestan sam i toga da i da sam ga uložio i 48 časova ranije, ili danas, da ne bi bio prihvaćen u svakom slčaju. Svjestan sam te činjenice je li. Ali eto, bilo je slučajeva, sječam se da su i u nekim ranijim periodima, po nekim drugim zakonima, za vrijeme zasjedanja Doma ulagani amandmani, pa eto tako, ali sad nije bitno, da ne bi kršio Poslovnik, evo ja ću povući ovaj amandman. Ali evo, prešli smo već izjašnjavanje o amandmanima i na Zakon ako dozvolite, govorio bih sad i pošto je usvojen prijedlog za drugo čitanje, da li da sad, evo ja bih sad iskoristio priliku, da ne uzimam dva puta riječ, ja rekao sam to i na sjednici,
Oprosti, sad bi bila diskusija?
Da.
Znači, ovako da zaključimo jednu stvar. Gospodin Pajić odustaje od amandmana i sad ovo je što govori diskusija na Zakon, o Zakonu. Izvolite.
Pa ja sam i tada rekao na sjednici Ustavno-pravne komisije, jesam za reforme, svjestan sam da je ovo jedan od zakona koji je uslov iz Studije izvodljivosti ali želim ovog puta da kažem, jedan sam od onih koji zastupam tezu da sve ono što se reguliše na nivou BiH, naravno sve to podržavam i institucije ombdusmena na nivou BiH ali sam protiv i ukidanja institucija u netitetima. Bio sam protiv, vi se sjećate i protiv mnogih drugih zakona, Zakona o odbrani, Zakona o službi u Oružanim snagama itd. kojima se ukidaju institucije entiteta. Naravno, želio sam ovim amadmanom ukoliko se ukidaju isntitucije kao institucije ombdusmena u entitetima, da bar kroz zakone na nivou BiH se osigura makar minimum te institucije u entitetima, pa sam tražio je li, da se formiraju odeljenja za entitete, čija će sjedišta biti u Banja Luci i Mostaru, odnosno za RS i Federaciju i naravno, to je odbijeno i upravo zbog toga ću i u sljedećoj fazi, odnosno kod izjašnjavanja o ostalim amandmanima biti suzdržan ili protiv, to ću odlučiti prilikom glasanja, jer smatram da je ovaj moj amandman na član 1. Zakona vrlo bitan, pošto nije usvojen, naravno da u sledećoj fazi neću moći glasati ni 22 za ostalo. Ali dobro, odustao sam od amandmana jer poštujući Poslovnik, nisam ga podnio u predviđenom roku i tako.
Hvala vam lijepo. Ja vam moram reći drage kolege, da su ovdje i naše kolege, naši prijatelji koji su ombdusmeni i ukoliko nešto bude potrebno, vi ovaj, ja ću im dozvoliti, ja ću im dati riječ da govore, da obrazlože eventualno neke nejasne stvari koje se ovdje pojave kroz diskusiju. A, sad, dajem riječ kolegi Jukiću, on je tražio rijeć i ja ga molim da izađe.
Pa evo, ja ću vrlo kratko iako možda i ja sam se dvoumio da li uopće govoriti, istina nisam se previše bavio ovom problematikom, ali ne mogu ne primjetiti jednu po meni nelogičnost. Naime, jedna praksa koja se ili koju netko uporno provlači kroz rad Parlamentarne skupštine BiH, a to je da u različite pozicije dovodi dva doma. Dakle, neuslovno različita, Ustav je utvrdio koja je njihova pozicija, jeste sasdržana i u ovom zakonu, Uu članku 3. gdje se govori da će Zastupnički dom Parlamentarne skupštine BiH formirati posebno ad hocc tijelo, povjerenstvo, koje će objaviti javni poziv i nakon provedene javne procedure utvrđuje listu kandidata koji ispunjavaju uvjete utvrđene ovim zakonom itd. Dakle, ja ne znam opet, što bi to bio i čime je utvrđeno da je to nadležnost Zastupničkog doma, a ne Doma naroda. Ukoliko je tako utvrđeno nekim zakonom, ja se onda isprićavam svima na svom neznanju. Ali, koliko ja znam, to nije utvrđeno, nego se ovom odredbom to daje u nadležnost Zastupničkom domu. Ne znam zašto? Naročito, ako se pročita dalje, kako će parlamentarna skupština BiH istovremeno, sad pitanje istovremeno, imenovati ombdusmena i dva zamjenika. Na to se misli dakle, jedan i drugi dom, Parlamentarna skupština, a proceduru će znači natječaja provesti Zastupnički dom. Opet malo, u samom tekstu, kad kaže da će od kandidata zatražiti predstavljanje njihovog koncepta rada institucije. Pazite, nije ovo program rada vlade ili ne znam ni ja, ko ima malo neku ipak širinu u kreiranju svoje nekakve ne znam ni ja, različitog viđenja na neka pitanja itd. rad ove institucije utvrđen je zakonom ili zakonima, prema tome, može se raditi samo u skladu sa tim zakonom odnosno zakonima, i onim što inaće vrijedi u oblasti. Ali, dobro, ovo samo usput spominjem. Moja glavna zamjerka je dakle, i zamjeram i sebi prebacijem što nisam na vrijeme reagirao i uložio amandman da se ovo popravi. Mislim da se mi po malo dovodimo u priliku često puta i neustavno ponašati i dovoditi domove u različite pozicije. Mislim da bi trebali raditi suprotno.
Hvala lijepo, hvala gospodinu Jukiću. Javio se za riječ gospodin Filipović. 23
Hvala za riječ gospodine predsjedavajući. Dakle ja sam htio samo napraviti jednu malu korekciju ovoga što je rekao gospodin Jukić. Gospodin Jukić je čitao osobni tekst dakle prijedloga zakona, međutim na Ustavno-pravnoj komisiji, drugi amandman na članak 3. koji se potpuno mijenja, je ispravio ovo što je prigovorio gospodin Jukić, da ne oduzimam vrijeme, neka se pročita u amandmanu 2. točka 4, točka 5. i dalje. Hvala.
Hvala lijepa. Zahvaljujem gospodinu Filipoviću na ovom upozorenju, jeste dobro je.
Moja isprika, nisam povezao amandmane sa tekstom Zakona.
Hvala lijepo, hvala. Javlja li se još neko za riječ? Dakle, nemamo dalje diskutanata. Dakle, glasamo o Zakonu. Ko je za usvajanje Zakona? Izvolite, molim vas glasajmo, sad. Zakon je usvojen sa 11 za, niko protiv, 1 suzdržan i moramo reći da je Zakon usvojen u različitim tekstovima. Molio bih da odmah ovom prilikom odaberemo predstavnike iz Doma naroda za Komisiju. Izvolite Bošnjaci,
Gospodin Brka.
Gospodin Brka. Hrvati?
Gospodin Tomislav Limov.
Gospodin Limov. Srbi?
Gospodin Šiljegović
Gospodin Boško Šiljegović. Dakle, predstavnici Komisije iz našeg doma su gospodin Brka, gospodin Limov, gospodin Boško Šiljegović. 24 Molim vas da se izjasnimo ko je za to da to budu predstavnici? Glasajte sad. Dakle glasali smo i prihvatili članove Komisije sa 10 za, 2 suzdržana. Hvala vam lijepo. Deseta tačka dnevnog reda je, Ad.10. Predlog zakona o carinskim prekršajima Bosne i Hercegovine, prvo čitanje Dobili ste Zakon kao izvještaj nadležne komisije. Komisija je prihvatila tekst Prijedloga zakona u predloženom tekstu. Predstavnički dom je usvojio Zakon u prvom i drugom čitanju u predloženom tekstu. Ovo je prvo čitanje Zakona. Prvo se vodi rasprava o neophodnosti i principima na kojim je Zakon zasnovan. Javlja li se ko za riječ? Gospodin Hasan Čengić, u ime Komisije ili? Izvolite.
Dakle, Komisija za vanjsku trgovinsku politiku je na svojoj 43. sjednici razmatrala ovaj zakon. Kako nije bilo amandmana ni u Predstavničkom domu a ni na našoj komisiji, Komisija je ocijenila da ovaj zakon treba predložiti Domu da bude usvojen. Ovim zakonom se dopunjava set od ukupno 4 zakona koja su neophodna za početak primjene PDV-a i predlažemo uvaženim kolegama da s obzirom da nema amandmana i ne može ih sada ni biti jer ih nije bilo na Komisiji, da dadnemo saglasnost. Predlažem da se izjasnimo danas o ovom zakonu i u prvom i u drugom čitanju. Hvala.
Hvala lijepo. Evo čuli smo gospodina Čengića, odnosno predstavnika naše komisije. Ja pitam, ima li još diskutanata? Hvala lijepo, niko se ne javlja za riječ. Glasat ćemo o Zakonu u prvom čitanju. Molim vas glasajte sad. Evo, možemo sad kazati da je ovaj zakon u prvom čitanju proštao sa 11 za, 1 suzdržanim i nema protiv. Kako smo čuli gospodina Čengića je li, odnosno predlog Komisije, da ovaj zakon usvojimo i u drugom čitanju. Pa, molim kolege da glasamo o tome. Izvolite, glasajte sad. Dakle, jednoglasno smo usvojili da idemo na, za ovo usvajanje ovog zakona i u drugom čitanju. U drugom čitanju vodi se rasprava, novih amandmana na prijedlog ovog zakona dakle, nije bilo. Sad bi trebalo da glasamo o ovom zakonu. 25 Ima li ipak, bez obzira što nema amandmana, ima li nekih diskusija, ima li potrebe da se neko javlja za riječ? Hvala lijepo, nema. Molim vas, glasajmo o Zakonu. Sad, Dakle, 11 za, niko protiv, niko suzdržan. Dakle, jednoglasno smo usvojili taj zakon i u istom tekstu kao i Predstavnički dom. Imamo jedanaestu tačku dnevnog reda, Ad.11. Predlog poslovnika Doma naroda Parlamentarne skupštine Bosne i Hercegovine Dobili ste izvještaj Komisije. Komisija je prihvatila Prijedlog poslovnika sa 24 amandmadna koji su postali sastavni dio teksta predloga. Ovo je jedan radostan dan za ovaj parlament jer će definitivno usvojiti novi Poslovnik i ja otvaram raspravu o Poslovniku. Izvolite, javlja li se ko za riječ? Gospodin Filipović.
Hvala za riječ gospodine predsjedavajući, kratko samo uvoda radi, pred zagrijavanje ostalim za raspravu. Dakle, Ustavno-pravna komisija je u nekoliko navrata a ozbilno na dvije sjednice, 42. i 46. sjednici Ustavno-pravne komisije, raspravljala o Poslovniku. Dakle, već ste rekli koliko je prihvaćeno amandmana. Mnogi od tih amandmana su u biti one zajedničke odredbe koje su sadržane i u Poslovniku Zastupničkog doma u prihvaćenim amandmanima na Ustavno-pravnoj komisiji, kako bi smo s obzirom na te brojne zajedničke odredbe bili u što identičnijem ili u identičnom obliku, ovaj, dakle približno identičnom obliku, iako smo prihvaćanjem ovolikog broja amandmana opet u različitim tekstovima u odnosu na ono što je prihvaćeno u Zastupničkom domu. Mi smo s obzirom na opseg izmjena i dopuna dakle, Poslovnika kroz jedan dugi rad, dakle jedno dugo razdoblje, mislim da je to preko godinu dana, skoro dvije, došli praktično do potpuno novog Poslovnika. Evo i sad kad smo upravo završili taj jedan doista ogroman posao koji smo moram priznati, ne radili tako dugo, zbog toga što smo imali na njemu puno posla, nego zato što se nije u kontinuitetu radilo. I, zato što smo vršili određena usuglašavanja i sa identičnom Komisijom ili Povjerenstvom Zastupničkog doma. Ali, smo evo dakle tim nekakvim dugotrajnim radom, došli čini mi se do jednog dobrog, dobrog poslovnika kojega ćemo svi su izgledi, ukoliko dođe do najavljenih ustavnih promjena, dakle morati opet uzeti pridase dakle, temeljito razmotriti sve to što je nužno kad prođu ustavne izmjene i dopune i ako dođe do njih i u kolikom opsegu budu, budu zahvati dakle izmjena Ustava, morati u odnosu na Predsjedništvo u odnosu na Parlament itd. ovaj, u odnosu na izbor Parlamenta, izbor članova Predsjedništva, dakle temeljno mijenjati i svoj akt koji uređuje rad našeg doma. S obzirom da je ovo tako specifično dakle štivo koje uređuje rad ovog doma, i s obzirom da smo mi uvijek i iznova ćitajući iznova dolazili do nekakvih novih ideja, prijedlog je dakle, Ustavno-pravne komisije, dakle zaključak da se i na ovoj sjednici raspravom o Poslovniku omogući svakom zastupniku ovdje u Domu da do zaključenja 26 rasprave i do stavljanja na izjašnjavanje ovog poslovnika, svaki od nas ima pravo reći, oprostite nećemo se još izjašnjavati i mislim da bi trebalo reagirati na članak taj i taj. Dakle, nije riječ ovdje o izmjenama i dopunama Poslovnika Doma naroda, nego je ovdje riječ o potpuno novom Poslovniku Doma naroda. Ustavno-pravna komisija moli da vi prihvatite ovako izvješće i ovakav Poslovnik, vjerujem da će u tom smislu i predsjednik Povjerenstva nešto kazati, da evo to bude dobar temelj za vaše odlučivanje praktično o konačnom tekstu Poslovnika koji bi išao dakle poslije na Komisiju za usuglašavanje s drugim domom kada je u pitanju, kad su u pitanju zajedničke odrdbe u Poslovniku i jednom i drugom. Hvala lijepo.
Hvala predsjedniku Komisije, gospodinu Filipoviću. Evo, ja stavljam na raspravu Poslovnik o radu Doma naroda. Gospodin Genjac, nisam te molimte vidio izvini.
Ma evo, ja ću ovde potsjetiti nas iako je gospodin Filipović malo govorio o povijesti nastajanja ovog našeg novog Poslovnika. Dakle, odlukom ovog doma, prije skoro dvije i pol godine, imenovana je Komisija za izradu Poslovnika u sastavu gospodin Boško Šiljegović, gospodin Vinko Radovanović, gospodin Halid Genjac, gospodin Hasan Čengić, Ilija Filipović i Velimir Jukić. Radili smo zbilja ne bih govorio točno u satima i danima ali najmanje 10-tak sjednica od po možda 5-6 sati plus najmanje 3-4 zajedničke sjednice obadvije komisije, Banja Luka, Bjelašnica, Mostar. Dakle, bili smo zbilja ali zašto? Pa mislim da je ovo, ovo je dokumunet koji posle Ustava mi najviše puta ili čak jednako kao Ustav citiramo. Dakle, uređujemo pravila našeg rada. Ja smatram da smo u ovom poslovniku unijeli dosta izmjena i to izmjena koje će siguran sam učiniti puno kvalitetniji rad i osuvremeniti rad našeg doma. Naročito su značajne izmjene, ne bih o tome sad elaborirao, oko zakonodavnog postupka. Dakle, onoga što zapravo je naša glavna zadaća. Na jedan novi, ja bih rekao moderniji način smo regulriali taj postupak i ne samo zakonodavni postupak, nego i druga pitanja iz nadležnosti Parlamenta. Vidite i sami koliko je zapravo i obiman ovaj materijal. Ja sam uvjeren da su ova rješenja dobra, da će unaprijediti naš rad, kvalitetu našeg rada, ali isto tako sam siguran u to da ako bi danas otvorili raspravu i malo dublje od ove kako ja zamišljam da trebamo otvoriti, onda bi stvarno ušli u jednu novu etapu novih prijedloga za nove izmjene i dopune postojećih rješenja u ovom dokumentu. Zato ja bih iskoristio ovu priliku zahvalit se svim članovima Komisije i članovima Ustavno-pravne komisije i svima u Domu, svim kolegama na svom doprinosu i angažiranju u izradi ovog dokumenta. Dakle, mislim da bi ovaj dokument trebali usvojiti u obliku i u tekstu kakav je ponuđen u uvjerenju da danas, ali samo danas nemamo boljih rješenja iako ovo je vrlo živa materija, materija koja je podložna skoro dnevnim promjenama i stvarno su potrebe takve, dinamika je takva da ćemo mi uviđati da i ova rješenja ovdje, koja smatramo da su danas najbolja za neko vrijeme, ćemo uvidjeti da ih treba ponovo nadopunjavati. Naravno, da trebamo isto tako izabrati i članove komisije koji će pomoći da se ona pitanja koja se skupa rješavaju među obadva doma, da budu isto tako odgovorni, da ih zamolimo da brzo i ekspeditivno rade, kako bi ipak u ovoj godini imali usvojene poslovnike i jednog i drugog doma Parlamentarne skupštine. 27 Iskoristio bih priliku, iako ovde ne vidim predstavnike OSC-a, zahvaliti se njima jer su cijelo ovo vrijeme nas podržavali na razne načine, svojim savjetima, stručnom pomoći ali isto tako i istina, ne previše ali ipak i finansijskim sredstvima osigurali da se ova komisija nađe nekoliko puta izvan ove zgrade s ciljem da dođemo do boljih i kvalitetnijih rješenja. Isto tako sam informiran od njih, da su još uvijek raspoloženi, ovo govorim još uvijek, jer je prošlo puno vremena od početka rada na ovom projektu, da su voljni isfinancirati tiskanje i je li, izradu prigodne brošure ili prikladnog izdanja ovih poslovnika. Iskoristimo tu priliku, uradimo to u ovoj godini jer vi kao što znate, njihova budžetska godina završava kao i kod nas sa zadnjim danom u ovoj godini. Dakle, evo apel svima nama, usvojimo ovo i požurimo da se ova komisija za usuglašavanje onih odredbi koje trebaju biti usuglašene, što prije usuglasi i da imamo gotov tekst i da ga možemo objaviti u ovoj godini. Evo, toliko. Još jednput zahvalan svima.
Hvala gospodine Jukiću. Gospodin Halid Genjac se javio za riječ.
Poštovane kolege, mi smo danas na kraju jednog vrlo značajnog, obimnog i temeljitog posla i evidentno je da predstavnici OSC-a nisu imali strpljenje dočekati kraj ovoga jer zaista je potrajalo. Ali, bez obzira na sve, mislim da ima mjesta da se zahvalim misiji OSC-a na podršci koju su nam pružili. Ja mislim da mi sa ovim poslovnikom, sa Prijedlogom ovog poslovnika i njegovim usvajanjem dobijamo jedan savremen Poslovnik, Poslovnik koji reguliše proceduru primjerena tradicionalnim i razvijenim evropskim demokratijama a osim toga, urađen je u skladu sa pravilima o izradi normativnih akata koji je također ova ustavno-pravna komisija usvojila i koja vrijedi za ovu parlamentarnu skupštinu. Poslovnik, osim što riješava niz proceduralnih pitanja koji su u dosadašnjoj praksi pokazalo se nedovoljno i nejasno i nedovoljno precizno normirani, uvodi i inovacije koje su vrlo značajne, korisne i koje će sasvim izvjesno, u narednom periodu za koji se očekuje da će trebati hiljade zakona u jednom mandatu usvojiti, omogućava da se i taj cilj usvoji. To prije svega mislim na period stabilizacije i pridruživanja Bosne i Hercegovine EU. Kao što je to običaj u evropskim zemljama, težište je na komisijama i ja odmah ističem ovde da je Poslovnik ustanovio nekoliko značajnih zajedničkih komisija, što će u značajnoj mjeri pojednostaviti proceduru, racionalizirati trošenje vremena i poznato vam je, koje su to vrlo značajne komisije uspotavljene. Osim toga, Poslovnik je regulisao i do sada nejasno pitanje sazivanja zajedničkih sjednica, utvrdio je zaista po mom mišljenju, primjeren obim potrebe za zajedničkim sjednicama i način rada i odlučivanje na zajedničom Kolegiju, što se također pokazalo kao nedostatak i nejasno uređeno pitanje u dosadašnjem Poslovniku. Izmeđuostalih novina a onih koje postoje u mnogim evropskim zemljama, i mi ovim poslovnikom uvodimo posebne zajedničke sjednice domova gdje će se tretirati pitanja i 28 odgovori i gdje će se jednom najmanje u pola godine, zajednički Kolegij organizirati posebnu zajedničku sjednicu oba doma, pod temom delegati, poslanici pitaju, Vijeće ministara BiH odgovara. Mislim da je to izuzetno značajno i da ćemo na taj način, ponovo govorim o periodu koji je pred nama, u dovoljnoj mjeri učiniti transparentim i javnim, rad Parlamentarne skupštine i učiniti, ja mislim prisnijom, nužno prisnijom vezu i shvačanje odnosa Vijeća ministara prema Parlamentarnoj skupštini, da će se na ovaj način kroz ta dva godišnja saslušavanja učiniti sasvim drukčijom i kvalitetno sasvim boljom. Tu je još veliki broj inovacija koje ovaj, izmeđuostalog imenovanje parlamentarnih delegacija Parlamentarne skupštine, zajedničkih tijela, procedura, razjašnjena, utvrđena na koji se način to utvrđuje, pri čemu naglašavam da se cijelo vrijeme poštuje jednaka pozicija oba doma Parlamentarne skupštine u svim aktivnostima, u svim imenovanjima i u svemu onome što proističe iz Parlamentarne skupštine BiH. Ja za ovu priliku razumjevajući i naše možda, na kojoj smo tačci dnevnog reda i sve ono što smo radili oko ovog poslovnika i dužinu procesa, ostavljam jedno pitanje kao rezervu jer čini mi se da je dosadašnja praksa u više prilika pokazala da nismo dovoljno normirali to pitanje. Radi se o zajedničkim komisijama za usaglašavanje tekstova usvojenih u različitom vidu na oba doma. Mi imamo tu kategoriju u Ustavu riješenu, imenuju se zajednička komisija od po tri delegata iz oba doma, sad je Poslovnik normirao kako ta komisija odlučuje, mislim da je to urađeno dobro ali je prepisana odredba iz Ustava i iz ranijeg Poslovnika da ta komisija nastoji postići sporazum o identičnom tekstu i to je sve. Ova rečenica, mislim da je u svojoj nedovoljnosti preciziranja i nedovoljnosti mogućosti Zajedničkoj komisiji do sada bila u dosta prilika izvor nesporazuma. Naime, mi dođemo na, ja sam bio nekoliko puta u Zajedničkoj komisiji, dođemo na Zajedničku komisiju, jedan amandman na isti član usvojio je jedan dom drugi amandman na isti član usvojio je drugi dom, i sad, za jedan amandman su naravno iz jednog doma za drugi, iz drugog doma, a ima razloga da se ova odredba razumjeva, da se može prihvatiti jedan amandman ili drugi amandman, da ga komisija dakle, ta zajednička komisija može prihvatiti ili jedan amandman ili drugi amandman, nemajući prava dalje intervencije, mogućnosti itd. U unekoliko prilika se pokazalo da, da bi strahovita olakšica Komisiji mogla biti ako bi Komisija imala manevar da prihvati dio amandman. Nekad je dio amandmana prihvatljiviji za cijelu Komisiju nego cijeli amandman. Ili, ako bi Komisija mogla napraviti neku kombinaciju između dva amandmana na dva doma usvojena na isti član. Dakle, to, i naravno o svemu tome bi se odlučivalo na način na koji se odlučuje na komisiji, što znači da ne bi bilo nikakvog preglasavanja, ne bi bilo nikakvih mogučnosti da se postignu rešenja neprihvatljiva za nekoga, pogotovo kad se ima u vidu da izvjetšaj opet i ponovo vraća se na oba doma i izvještaj Zajedničke komisije se usvaja. Dakle, moj je utisak, da bi bilo korisno, da bi bilo korisno da se ovde ovo precizira na način da se kaže, Zajednička komisija nastoji postići sporazum o identičnom tekstu, pri tome Komisija može se opredijeliti za usvajanje dijela amandmana ili usvajanjem teksta koji predstavlja kombinaciju dva amandmana koja se odnose na isti član. Pri tome, odlučujući na način kako se odlučuje na Komisiji. Ovo govorim iz, mnogi ste bili u poziciji na Zajedničkoj komisiji u ovoj situaciji i po nekad je to bilo razlogom i žešćih političkih sukobljavanja i nesporazuma itd. potpuno nepotrebnih, jer na kraju svodi se sve na zadnju riječ domova dakle i zato ja, ukoliko ima spremnosti danas da razgovaramo u tome, i koliko se razumjeva to, prepoznaje kao potreba, 29 bio bih raspoložen da neku mogučnost dopune preciziranja ove odredbe, ulaganjem ove jedne rečenice zajedničke, ako se opredijelimo i mislim da bi to bilo korisno, ako može. Hvala.
Hvala. Čuli smo diskusiju gospodina Genjca. Da čujemo, evo javlja se za riječ i gospodin Limov. Ovo što si predložio Genjac, oprostite gospodine Limov, ovo što si predložio, to će biti je li, u formi zaključka o kojem bi ti htio da se izjasnimo, dom?
..ukoliko raspravom postignemo nekakvo opredjeljenje, ja bih kao amandman i da ga usvojimo i da on postane sastavni dio. Ukoliko naravno, zajedno ocijenimo da je,
Hvala, pa to je to. Hvala lijepo. Izvolite gospodine Limov.
Naravno, nemam potrebu puno trošiti riječi ovdje i moram reći da iza nas je jedan veliki posao za koji sam osobno smatrao da će biti teško doveden do kraja i utoliko je moje zadovoljstvo veće, nadam se da ćemo danas dakle dobiti poslovnik, kao jedan važan dokument u našem radu i podrazumjeva se da ću ja podržati Poslovnik onako kako je i Ustavno-pravna komisija, a čiji sam član definirala i izjasnila se oko samog teksta. U svakom slučaju, moje čestitke svima onima koji su sudjelovali na bilo koji način, u pronalaženju odgovarajućih rješenja ugrađenih u ovaj naš prijedlog poslovnika. Naravno, svaki pravni ili drugi akt svoju snagu pokazuje u praksi, tako da ono što nam danas izgleda kao po najbolje rješenje, perficiraće sama praksa i ja osobno mislim da treba uraditi tako da što prije ovaj poslovnik stupi na snagu, da po njemu radimo. Ako bude trebalo mijenjati, to je daleko lakše nego ovako, jer ovdje se zaista radi o jednom cijelom dokumentu. Kao dakle član Ustavno- pravne komisije i kao predsjednik Komisije za nadzor nad Obavještajno sigurnosnom agencijom BiH, imam moralnu obvezu podržati ovakav prijedlog poslovnika iz prostog razloga što su amandmani Komisije, Zajedničke komisije za nadzor nad Obavještajno sigurnosnom agencijom ugrađeni i postali sastavni dio teksta Poslovnika. U odnosu na ideju kolege Genjca, koji je maločas iznio osobno, volio bih naravno da smo to dobili u pisanoj formi kao amandman, ali generalno onako kako sam ja shvatio, shvatio sam to dobronamjerno, dakle da se ipak Zajedničkoj komisiji da jedan prostor, ne da radi nešto novo, nego da od onog ša je na dva doma urađeno, ukoliko je to kompatibilno, ukoliko je to dakle, moguće, da se da jedna kreativna mogučnost u okviru toga, da doprinos i pomogne ustvari Parlamentarnoj skupštini da dođe do odgovarajućeg zakonskog projekta, jer često puta ovo što je rekao kolega Genjac, rekao bih formalna konstrukcija rečenice u amandmanu jednog ili drugog doma, bude razlogom međusobnog ubjeđivanja a po nekad dođemo u situaciju i da nam zakon padne. Istini za volju, to se nije puno puta događalo u prošlom mandatu, u ovom mandatu je li, koji teće, što je dobro za razliku od nekih ranijih vremena, što je opet dakle stvar jednog kreativnijeg, dobronamjernijeg pristupa članova zajedničkih komisija. 30 Ja osbno sam sklon podržati ovakvu formulaciji i volio bih da kolega Genjac to u pisanoj formi dostavi, tako da zadovoljimo kad smo već se složili da možemo u tijeku same rasprave ovaj, tako da kad vidim je li, kakva je definitivna pisana formulacija, svakako ću biti sklon podržati ovakav prijedlog kolege Genjca. Hvala lijepa.
Hvala gospodine Limov. Za riječ se javio gospodin Filipović, gospodine Filipoviću izvolite.
Hvala lijepa za riječ. Dakle, o ovom pitanju bi bilo dobro, dobro porazmisliti. Dakle, o ovom pitanju koje je predložio gospodin Genjac. Raspravljali smo o tome postfestum, nakon što smo ovaj, prihvatili na Ustavno-pravnoj komisiji, Poslovnik u obliku koji je sad pred nama. I meni se doista učinilo logičnim i sad mi se čini logičnim, da bi smo ovo morali malo preciznije definirati i dati ovu nekakvu dodatnu ovlast Komisiji za usuglašavanje različitih tekstova što u biti po malo miriše na ovlast koju je već Dom imao. Dakle, Dom je usvojio jedan amandman i sad mi u biti bi smo na Zajedničkoj komisiji pružili mogučnost da taj usvojeni amandman na Domu kao mali dom, Zajednička komisija ima pravo redefinirati. Meni bi to bilo prihvatljivo samo u jednom obliku. Prvo, dakle dopustiti redefiniranje u cilju postizanja dakle, zajedničkog stajališta na Komisiji za usuglašavanje. Pod jedan, ako to redefiniranje ne dira u suštinu teksta, to je jedno, I, drugo, budući je svaki amandman ovdje kad ga predlaže svojina pojedinca ili kluba, da se konzultira, dakle da to bude uz suglasnost podnositelja amandmana. Bez obzira tko je podnositelj amandmana. To mi ima smisao i time ne bi izdigli Zajedničku komisiju iznad Doma, nego bi to bilo kompatibilno dakle, u cjelokupnoj fazi, konzultirali bi i podnositelja i Dom koji je to prihvatio i onda bi napravili redefiniciju tog amandmana na Zajedničkoj komisiji. U tom smislu bi to meni osobno bilo prihvatljivo.
Bi li to, pitanje jedno. Bi li to iskomplikovalo malo stvar?
Ne.
Hvala lijepo. Na izvjestan način, molim Hasane, na izvjestan način smo čuli ovaj, predstavnike ja bih rekao predstavnike klubova, dvaju klubova. Ja mislim da su to, ali ja sam rekao na izvjestan, ja sam rekao Filipoviću na izvjestan način. I, da vidimo, izvolite. Izvolite gospodine Đoko, 31
Pa evo gospodo, ja bih u kontekstu prijedloga gospodina Genjca, mi smo, gospodin Filipović je rekao na Ustavno-pravnoj komisiji raspravljali i upravo iz tih razloga i ostavili smo mogučnost da na sjednici Doma mogu da se ulože amandmani, ovo o čemu je govorio gospodin Genjac. Zaista, iz prakse i ja sam imao primjera, vjerovatno ste svi imali primjera na sjednicama komisija za usaglašavanje, da dolazi do problema. I, treba ostaviti mogućnost da se ovo što je predložio gospodin Genjac, da se ostavi mogućnost radi definisanja tih amandmana uz saglasnost svih članova Zajedničke komisije, ali sam, ja sam razmišljao upravo u ovom pravcu o čemu je govorio gospodin Filipović, da to bude uz upravo ovo što ste vi rekli, uz saglasnost i predlagača i predlagača amandmana, da ide ova varijanta o kojoj je govorio gospodin Filipović. Znači, otvoreno smo razgovarali i bili smo svi članovi Ustavno-pravne komisije iz reda sva tri naroda za jednu takvu mogućnost.
Hvala. Je li se još neko javlja za riječ? Izvoli Vinko.
Gospodine predsjedavajući, dame i gospodo, ja bih predložio da možda gospodin Genjac pokuša formulisati taj prijedlog, pa da vidimo na osnovu formulisanog prijedloga, jer im, ima nekih stvari koje bi se mogle prihvatiti. Međutim, neke stvari otežavaju, s obzirom na amandman, da amandman ima svog podnosioca. Saglasnost podnosioca na izmjenu njegovog amandmana i tako tih nekih stvari, pa da vidimo kako bi izgledala ta formulacija pa da na osnovu konkretne formulacije pokušamo doći do rješenja.
Hvala gospodine Vinko. Molim, ti si se javio.
Ma, kako je zamišljen cijeli zakonodavni postupak u ovom dijelu. Dakle, onog trenutka kad Dom usvoji zakon u nekakvom tekstu sa amandmanima itd., i kad se imenuje tročlana komisija, moje je mišljenje da je vrlo teško u ovako koncipiranom postupku, kako je zamišljen i definiran u našem poslovniku ostvariti bilo kakvu vezu unatrag, sa podnosiocem amandmana. Smatram, da to nije dobro rješenje. To će nam stvari zakomplicirati i odvešće nas od rješenja a ne vodi nas ka rješenju. Moje mišljenje, da ovo, ja sam sada ponovo pročitao dva-tri puta, ovaj dio koji regulira ovu oblast, smatram da bar ja, ne mogu naći bolje rješenje a da se ne bi zakovali i da ne bi možda uradili ili predložili gore rješenje, moje je mišljenje da smo išli korak naprijed od onog rješenja koje sad važi u našem poslovniku sadašnjem Poslovniku i malo smo pojasnili šta to znači suglasnost. Pa je tamo rečeno precizno, da je to najmanje jedan iz svakog naroda, većina jednog i drugog itd. što je već dosta dobro precizirano. 32 Moje je mišljenje da ovog trenutka nemamo elemenata, odnosno ja bar ne vidim rješenje bolje od ponuđenog rješenja. I ne bih ja zakivao da nemaju ljudi koji budu, tih 6 ljudi, dakle 3 iz ovog doma, 3 iz drugog doma, oni će naći načina a evo dosadašnja praksa daje mi za pravo da zaključim da će oni naći načina. I kažem, sadašnje rješenje je sigurno nešto lošije od predloženog rješenja. I, moje osobno mišljenje i stav i prijedlog je da ne diramo sadašnje rješenje, odnosno rješenje koje je predloženo u sadašnjem tekstu, odnosno ovog poslovnika o kojem danas razgovaramo ovde. Bojim se da će nas svaka dopuna odvesti dalje od rješenja a ne ka rješenju.
Hvala gospodinu Jukiću. Gospodin Čengić se javio za riječ.
Dakle, kao član Komisije nemam namjeru govoriti o tome koliko smo radili, kako smo radili, ocjene će doći naravno poslije a najbolje ocjene će doći nakon određenog vremena primjene ovog poslovnika, kad ćemo vidjeti koje smo sve stvari zapravo previdjeli, nismo vidjeli ili rješenja koja smo ponudili koje nedostatke imaju. U vezi samo sa ovim, ja sam jako sklon stavu koji je iznio gospodin Jukić. Vrlo sam sklon tom stavu. Nismo mi preko ovoga pitanja prešli olahko, mi smo potrošili dosta vremena, razgovarali o više varijanti i čini mi se da nismo mogli naći bolje rješenje u ovom času. Možda bi bilo dobro da razmislimo o jednoj stvari. Ja osobno mislim, dakle moj lični stav je da bi najjednostavnije i najbolje bilo da se ovaj poslovnik u ovom obliku, uključujući i ovo rješenje pusti da ga primjenjujemo nekoliko mjeseci i da vidimo onda kako to izgleda u praksi. Alternativno tome, predlažem da se danas ovdje na Domu nikako ne izjašnjavamo o amandmanu gospodina Genjca, nego imam sljedeću sugestiju, ako već, ako uopće hoćemo da u tom pravcu idemo, a ja imam vrlo, vrlo slične sumnje i bojazni koje je iznio gospodin Jukić, da bi mogli u želji da uradimo nešto nabrzinu, doći do rješenja koje je lošije od onoga koje je nastalo u jednom dugom periodu ozbiljnog rada, ali ako nešto uopće treba da uradimo, onda možda da uradimo sljedeće. Da donesemo zaključak, da kažemo, da se slažemo da Zajednička komisija za usaglašavanje teksta razmotri samo ovo pitanje i ako bude imala neki zajednički prijedlog, da ga predloži prema oba doma. Jer ćemo svakako kad bude usaglašavanje razlika, morati nakon usaglašenih razlika i izvještaja komisije koja usaglašava tekstove, dati saglasnost na taj konačni tekst. I iz tog razloga dakle, predlažem da danas usvojimo tekst u obliku kakav je predložen od Ustavno-pravne komisije, da dadnemo jedan zaključak u kome se saglašavamo da Komisija samo ovo pitanje razmotri dodatno, molim vas samo, da ti ćeš sad reći kako nema prostora u proceduri. Ja držim da ima. I nemojte da se vraćamo nazad jer su me pravnici umorili. Da su htjeli raditi taj posao ne bih ja bio u Komisiji. Radi se o sljedećem, pa to je jednostavno tako. Dakle, radi se o sljedećem, ako govorimo o Poslovniku i ako govorimo o tome da ga domovi donose, niko drugi izvan, ovaj dom ima pravo dati ovlaštenje Zajedničkoj komisiji da pokuša predložiti neko rješenje oko toga, o kome će se Dom konačno usaglasiti. 33 Ali mi imamo ovog časa rješenje koje je predloženo i za mene je ono, ono rješenje koje je prihvaćeno u samom tekstu i to je rješenje s kojim se ide prema Zajedničkoj komisiji. Ako Komisija imadne pametnije rješenje neka ga predloži, pa Dom može dati konačnu saglasnost, ali predlažem da se danas ne izjašnjavamo o ovom amandmanu u smislu da ga prihvatamo jer bi mogao izazvati nedoumice oko čitavog teksta Poslovnika a ako hoćemo da sačuvamo to kao neku mogućnost da se još nešto na tome radi, da to prepustimo toj Komisiji za usaglašavanje. Hvala.
Gospodin Brka se javio za riječ. Hvala Čengiću.
Zahvaljujem gospodine predsjedavajući. Pozdravljam vas sviju. Ja sam smatrao da ću na kraju samo prići kolegama iz Komisije koji su dvije i po godine ovo radili i čestitati im na dobijenom Poslovniku. Međutim, stvarno mi smo specijalisti da sami sebi zakompliciramo život. Ako za 2,5 godine, Komisija od 6 ljudi, odgovornih ljudi, nije mogla da nađe rješenje i dođe poslije 2,5 godine sa prijedlogom i na sjednici Parlamenta, onda ponudi opet nove prijedloge, onda nisu završili posao. Pošto ja hoću da kažem, da ste vi završili posao, molim vas ja predlažem da mi usvojimo ovo u ovakvom tekstu predloženom, priključujem se ono što je rekao gospodin Jukić i nećemo nikad pošto je ovo živa materija, nećemo nikad naći konačna rješenja. Ovo je sad ovako, smatramo da smo napravili kvalitetan iskorak, hajmo ga prihvatiti i kad kažemo da treba mijenjati, mijenjat ćemo kao što se mijenjaju i drugi zakoni. Da sebi ne kompliciramo život, da možemo izaći danas sa ovje sjednice i kazati, dobili smo konačno tekst prijedloga koji treba usaglasiti sa drugim domom i da imamo taj poslovnik. Ja predlažem da sebi ne zagorčavamo život.
Hvala. Evo mogu li ja Jukiću, pa ćeš me ti zamijeniti? Evo ja ću ovaj, red je da i ja kažem nekoliko rečenica. Mislim da ova sva, ovaj rad koji je Komisija utrošila na ovom i kvalitetno završila ovaj proces, jeste za pohvalu. Dobro je da svi i dalje razmišljamo o našem poslovniku, to je poslije Ustava za nas najvažniji akt, ali moje mišljenje je sljedeće, mi ćemo imati niz promjena u BiH od, ja ću vam kazati evo kako vidimo i od ustavnih i ovih i onih i puno stvari će se promijeniti u BiH i svakako će se stvoriti potreba da mi naš poslovnik, pa mijenjamo. Da ga prilagodimo životu i da bude životan i na kraju, jeste to dokument koji nije sveto pismo, koji će se mijenjati onako kako treba da se promijeni, kako treba da zadovolji potrebe ovog parlamenta. Sklon sam također da imamo ovo na umu, da imamo šansu i da bi ga eventualno trebalo mijenjati ali bih isto tako skrenuo pažnju na to, da bi bilo možda u ovom momentu, da ne razvlačimo stvari dalje, da prihvatimo Poslovnik u ovom obliku kako nam je dala Ustavno- pravna komisija, a da je je li, u narednom periodu testiramo tu odredbu našeg poslovnika i da vidimo možemo li poboljšati stvari ili možemo li već sa odredbom koja jeste takva kakva jeste, kvalitetno raditi. 34 Ja bih molio da evo, i ja bih želio da ovako razmišljamo i ja bih želio da o ovom poslovniku odlučimo ovakvom kakav je, kako je predložen sad. A da tokom vremena normalno, mi smo svi ovdje pokazali ovdje da smo ozbiljni ljudi i da vrlo ozbiljno prilazimo poslu, da vodimo računa o tome šta nam je u Poslovniku kvalitetno do te mjere da nam ne pravi smetnje i da to eventualno popravimo jer mi taj poslovnik i donosimo i popravljamo. Nema to ko drugi uraditi. Hvala, to je to.
Zahvaljujem gospodinu Pamuku.
Gospodin Genjac, ti si se javio za riječ, izvolite.
Da ipak malo strpljenja odvojimo, ne vidim nekog posebnog razloga da žurimo. Izrada Poslovnika na Komisiji je bila iscrpljujući rad. Tu je bilo dosta pitanja oko kojih se danima vodila rasprava. Jedno od pitanja ostalo je ovo. Ja sam preuzeo obavezu, dogovorili smo se da razmislimo kako da riješimo zajedničke komisije, da vidimo mogućnost. Iz tog razloga ostavili smo ovu mogućnost da se na Domu predloži jer jednostavno, ostavljamo rješenje koje je zaista bolje nego što je do sada bilo, kao što kaže gospodin Jukić, ali još uvijek nije odovoljno dobro i ja mislim da ne treba olako propuštati prilku, pogotovo kad se ima u vidu da sad kad se ovaj poslovnik na Domu naroda usvoji, moraćemo formirati komisiju koja će usaglašavati Poslovnik sa Predstavničkim domom u odredbama koje su zajedničke za oba doma. Prema tome, ta zajednička komisija će još imati posla i još će tu biti poboljšanja i zajedničkih rješenja, usaglašavanja i postizanja kvaliteta. Mi zaista imamo problem. Vrlo čest problem na Zajedničkoj komisiji koji bilo bi dobro da ga pokušamo riješiti. Gospodin Filipović, mi je dao donekle ideju da možda, da napravimo rješenje, s tim što sa ovim drugim prijedlogom rješenja da se predlagač amandmana konsultira, mislim da nije potrebno jer u trenutku kad Dom usvoji amandman, to je vlasništvo Doma. Pa mislim, da Komisija Dom imenujući članove Komisije, daje svoje mišljenje i ti ljudi ovaj, mislim da bi moguče rješenje bilo dakle, da se ovom članu 117. u tački 2. nakon ove prve rečenice gdje kaže da Komisija nastoji postići zajedničku saglasnost, ubaci rečenica, pri nastojanju postizanja sporazuma o identičnom tekstu, Zajednička komisija može usaglasiti dio amandmana ili redefinisati usvojene amandmane pri čemu se ne smije mijenjati suština tretiranih amandmana. Dalje ide nastavak koji kaže, za postizanje sporazuma svega ovoga što smo urdili i identičnog teksta, za to vrijedi, za postizanje sporazuma neophodna je većina glasova svih članova Zajedničke komisije i u toj većini zastupljenost sva tri konstitutivna naroda kao većina iz svakog doma. Molim vas, vjerujte, najmanje 20 komisija sam bio član, ovo rješenje jednostavno u 30% situacija riješava problem bez ikakvih političkih implikacija i bez ikakvih komplikacija, samo riješava problem. Jer, pogotovo što se osigurava ovaj mehanizam glasanja jednostavno da nema nikakvih problema, da ne može niko biti preglasan. Sljedeća stvar, ovo rješenje, pošto se radi o rješenju za oba doma zajedno, to tangira oba doma, ono će biti predmetom usaglašavanja na ovoj komisiji koja će usaglašavati poslovnike zajednički. I tada će biti prilika da se to još dodatno izbrusi ovo ovakvo rješenje, da i Predstavnički dom kaže svoje, možda se neka rečenica doda, poboljša, izbrusi i da se dođe na sitnu poziciju a time barem 30% situacija jednostavno riješimo koje su problem zbog 35 zareza ili zbog riječi koja uopće ne tangira suštinu amandmana. Zato bih vas dakle molio malo dakle, i ovo naše usvajanje neće biti definitivni kraj, ide na Zajedničku komisiju, pa sa Predstavničkim domom itd, zato bih molio dakle, imamo mi još jednu stvar tu, vjerujte. Evo danas smo mi usvojili nekoliko zakona različitih nego što su usvojeni u Predtavničkom domu, imenovali komisije. Sad treba čekati sjednicu Predstavničkog doma da oni vide da su to različiti tekstovi i da imenuju komisiju. I svaki put dakle, usvoji Predstavnički dom zakon, prođe vrijeme do Doma naroda, Dom naroda usvoji, čitavo ovo vrijeme do Doma naroda ništa, tek kad Dom naroda usvoji zakon, pa Predstavnički dom vidi da je različit tekst, onda se treba čekati naredna sjednica Predstavničkog da oni imenuju komisiju i da se ta komisija nakon tog perioda sastavlja itd. I tu ima rješenja da se nekim automatizmom Kolegij komisija koje su nadležne za ove zakone, da oni budu članovi Komisije za usaglašavanje, ali to je zahvat koji jednostavno ne mogu insistirati da se ovde razmatra možda na Zajedničkoj komisiji da se ... možda neko rešenje, da se vidi ili narednoj fazi, jer tu isto gubimo po 2 mjeseca bez ikakvog razloga, čekajući samo da se imenuje komisija. Po 2 mjeseca čekamo i čekamo da se objavi zakon zato što čekamo narednu sjednicu Predstavničkog doma jer oni obično prvi usvoje, pa mi usvojimo pa kad oni vide da su različiti, tek oni mogu na narednoj sjednici imenovati komisiju. Tu se gubi vrijeme. To će također trebati poboljšavati. O tome moramo razmišljati i ima mogučnost da se u nekoj narednoj fazi, ali ovo rješenje, ovo koje mislim, nema nikakvih političkih implikacija, nema nikakvih a riješava bare m 30% situacija, ja bih zamolio ipak da pokušamo razumjeti i da, ne insistiram dakle nešto posebno, ali da pokušamo razumjeti da možda postignemo to rješenje.
Ja imam jedan predlog. Da probamo da se ne isrcpljujemo na ovom. Imamo svi svoje mišljenje i da ovo ne odvedemo u nedogled, hajde, gospodin Genjac, predloži zaključak o čem treba da glasamo i da glasamo i daj, pričakat ćemo te malo i mislim da je to ono što jeste korektno. Hoćemo li da napravimo pauzu da gospodin Genjac napravi zaključak ili idemo? To ipak treba, to je ipak amandman.
Ispričavam se. Ja mislim da upadamo u zamku. Ako uopće na ovaj način mi pozivamo Komisiju zajedničku da ona kasnije kreira, dakle ona je sa ovim amandmanom pozvana da ona kreira novo rješenje na tragu rješenja koja su različita. I ja se bojim da time nećemo učiniti uspješnijim rad ovog tijela, nego ćemo dalje zakomplicirati i bojim se da će onda sjednice umjesto da završe za pola sata, sat vremena, trajati duže i možda u više navrata itd. Jer, ja opet kažem, ne bi trebalo otvarati nove široke rasprave nakon što prođu rasprave na domovima, nego da se samo ljudi dogovore šta je to što je prihvatljivije ipak, bez da se preferira, da se nalazi neko srednje rješenje. To je moj osnovni razlog što ja ovako razmišljam iako naravno Komisija imajući ovakvo rješenje u Poslovniku, da uvijek ima pravo dogovoriti se kako će raditi. Kako god oni urade, usuglase se, nema razloga, ako Dom utvrdi drugačije, ali uglavnom nema, da ne potvrdi izvješće. 36
Hvala, evo ja ću ipak biti slobodan da predložim da ovo što je Genjac govorio, ovaj njegov predlog stavim na glasanje. Je li tako? I mislim da je to ono što, da ga pročita još jednom i da ga definitivno stavimo na glasanje jer pazite, ovo je tema o kojoj možemo svi diskutovati malo duže i cilj je da dobijemo rezultat.
Iz sadržaja amandmana uočit ćete da Komisiji se ne daje nikakvo pravo da redefinira, da mijenja, da komplicira jer ima ograda da se ne smije mijenjati suština tretiranih amandmana. Molim vas, dakle u članu 117. u tački 2. nakon prve rečenice, dodaje se rečenica, - pri nastojanju postizanja sporazuma o identičnom tekstu, Zajednička komisija može prihvatiti dio amandmana ili redefinisati usvojene amandmane pri čemu se ne smije mijenjati suština tretiranih amandmana. I dalje ide kako se to sve usvaja, nastavlja se tekst.
Hvala lijepo, hvala gospodine Genjac. Stavljam Genjčev amandman na glasanje. Molim vas glasajte, sad. Molim, molim vas, izvinite. Ponovićemo glasanje. Zahtjev je gospodina Radovanovića. Molim vas, glasajte sad. Hvala lijepo. Predlog gospodina Genjca, nije prošao. Hvala lijepo. Ja ću sad poslije svih ovih diskusija, staviti na glasanje Poslovnik Doma naroda Parlamentarne skupštine Bosne i Hercegovine, molim, pa evo glasamo o Poslovniku. Molim vas glasajte sad. Imam osjećaj da je ovo, vidjet ćemo ovaj bilans, da je Poslovnik jednoglasno usvojen. 12 za, niko protiv, niko suzdržan. Dakle, u ime Doma naroda Bosne i Hercegovine, svim ljudima, svim članovima Komisije čestitam na radu, čestitam također i sekretaru Doma, zahvaljujem se i predstavnicima međunarodne organizacije koja nam je pomogla da usvojimo ovaj za nas važan dokument i normalno, svim članovima Doma naroda čestitam da su dobili jedan jako važan i jedan neophodan dokumenat koji je je li, jedan pravilnik po kome će se oni ponašati u svom radu. Hvala vam. Idemo, moraćemo izabrati članove Komisije da usaglase tekstove one koje se odnose na zajedničke komisije, na odredbe rada zajedničkih komisija. Ispred Bošnjaka, Hasane,
Predlažem doktora Halida Genjca.
Doktor Halid Genjac. Ispred Hrvata, 37
Gospodin Velimir Jukić.
Gospodin Velimir Jukić. Ispred Srba,
Gospodin Vinko Radovanović
Gospodin Vinko Radovanović. Dakle, Komisija u sastavu gospodin Genjac, gospodin Jukić, gospodin Radovanović, je naš predlog. Ko se slaže s tom Komisijom? Molim vas glasajte sad. Ja se nadam da će to biti jednoglasno. Hvala lijepo. Prelazimo na dvanaestu tačku dnevnog reda, Ad.12. Prijedlog odluke o organizaciji u Sekretarijatu Parlamentarne skupštine Dobili ste izvještaj Komisije. Komisija je usvojila 9 amandmana te konstatirala da je predloženu odluku neophodno donijetu. Predstavnički dom usvojio je Prijedlog odluke o organizaciji Sekretarijata Parlamentarne skupštine i ja stavljam na raspravu Odluku. I ja pitam, javlja li se neko za riječ? Ne vidim diskutanata. Hvala liepo. Stavljam Odluku na glasanje. Molim vas glasajte, sad. Dakle, Odluku smo usvojili jednoglasno i Odluka je usvojena u identičnom tekstu kao što ju je usvojio i Predstavnički dom. Trinaesta tačka je, Ad.13. Davanje saglasnosti za ratifikaciju Sporazuma o zračnom saobraćaju između Vijeća ministara BiH i Vlade Republike Bugarske Izvještaj nadležne komisije ste dobili, Predstavnički dom je dao saglasnost za ratifikaciju ovog sporazuma. Ima li članova Vijeća ministara? Jeste tu, ali ko referira? Ministrice, vi zamjenjujete sve je li? Pa ti si carica ministrice, pucaj sad. Evo, ministrica na jedan fin način predlaže da ovo verificiramo, pa ću ja ovaj, po jednom dobrom obićaju, prihvatiti stav naše ministrice i stavljam ovo davanje saglasnosti na verifikaciju, na glasanje. Molim vas glasajte, sad. Hajmo glasati, verifikacija. Dakle, jednoglasno. Znači Sporazum o zračnom saobraćaju između Vlade Bugarske i Vlade Bosne i Hercegovine, ratificiran. 38 Idemo na četrnaestu tačku dnevnog reda, Ad.14. Davanje saglasnosti za ratifikaciju Sporazuma između Vijeća ministara BiH i Kraljevine Norveške o radmisiji vlastitih državljana i državljana trećih zemalja Nadležna komisija, gospodine Čengiću,
Dakle, pretpostavljam da ćete vi meni zabraniti da govorim.
Molim,
Pošto pretpostavljam da ćete mi zabraniti da govorim dalje, onda koristim priliku da vam kažem za vašu informaciju, od ove tačke odnosno od prethodne tačke do zadnje tačke, sve tačke su vezane za rad Komisije za vanjsku trgovinsku politiku. Komisija je razmatrala sve tačke koje imate ovdje, dala prijedlog da se sve ove tačke podrže. Ako ima kakvih pojedinačnih pitanja o nekoj, stojimo na raspolaganju. Dakle, smatramo da je ovo važno usvojiti i ovo je početak krunjenja onoga velikog problema koji se zove vize za ulazak u EU. Dakle, ovo je jedan mali doprinos da se olakša pozicija građanima BiH prema vizama. Hvala.
Hvala gospodinu Čengiću na racionalnom stavu. Evo, ja stavljam na izjašnjavanje Sporazum između Vijeća ministara i Vlade Kraljevine Norveške o readmisiji vlastitih državljanja i državljana trećih zemalja. Molim vas glasajte, sad. Dakle, i ovo smo usvojili jednoglasno. Vala lijepo kolege. Petnaesta tačka je, Ad.15. Davanje saglasnosti za ratifikaciju Dopunskog ugovora o kreditu između Evropske zajednice, Bosne i Hercegovine i Centralne banke BiH Izvještaj nadležne komisije, Haso opet je ovo tvoje je li tako?
Jeste.
Ovo je sve do kraja. Dakle, i ovo stavljam na izjašnjavanje. Molim vas kolege, izjasnite se sad. Dakle, usvojena je saglasnost za ratifikaciju. Hvala lijepo. 39 Šesnaesto, Ad.16. Davanje saglasnosti za ratifikaciju Sporazuma o preuzimanju uloge suosnivača na Institutu za nestala lica BiH između Vijeća ministara BiH i Međunarodne komisije za nestala lica Ovdje smo čuli stav Komisije, da su oni za to da se sve ovo prihvati, sve ratifikacije prihvate. Pa, ako nema niko da diskutuje, stavljam na glasanje. Molim vas glasajte, sad. Hvala lijepo. Evo i ovdje smo dobili rezultat 12 za, ništa protiv, ništa suzdržanih. Sedamnaesta tačka dnevnog reda, Ad.17. Davanje saglasnosti za ratifikaciju Sporazuma o pružanju zrakoplovnih usluga između Vijeća ministara BiH i Vlade Republike Makedonije Evo, po analogiji i po izjavi predsjednika Komisije, ja dalje ako se niko ne javlja za riječ, stavljam ovo na glasanje. I, molim vas glasajte, sad. Dakle, usvojili smo jednoglasno i ovu ratifikaciju, 12 za, niko protiv, niko suzdržan. Osamnaesta, Ad.18. Davanje saglasnosti Administrativnog sporazuma za provođenje Ugovora između BiH i Republike makedonije o socijalnom osiguranju I ovo, ako nema diskutanata, i ovo stavljam na glasanje. Molim vas glasajte, molim, pa rekao sam ako nema,
Samo malo, sad imaju. Postoje ovdje dva dokumenta. Jedan je Sporazum o socijalnom osiguranju a drugi je ovaj adminsitrativni sporazum o provođenju. Jesu li oba na dnevnom redu? Jedan dva puta. E, pa ne može biti. Onda je greška u naslovu.
Davanje saglasnosti za ratifikaciju Sporazuma o pružanju zrakoplovnih usluga,
Ne, ne socijalni sporazum
I davanje saglasnosti administrativnog sporazuma za provođenje Ugovora između BiH i Republike Makedonije o socijalnom osiguranju. O čemu ti govoriš? 40
Dakle, prvo mora ići tačka 21. pa onda tek ova 18. jer ne možemo usvajati ovaj, Administrativni sporazum o primjeni Ugovora a Ugovor nismo usvojili. Je li tako?
Dobro, red stvari. Zahvaljujem kolega Čengiću.
Oprostite.
Oprostio sam.
Predlažem dakle da
Dakle, oprostio sam, prihvaćeno. Molim vas kolege, ja se izvinjavam. Nismo malo pazili. Evo, davanje saglasnosti, dakle 21. tačka dnevnog reda, pa je sad mijenjamo. Davanje saglasnosti za ratifikaciju Ugovora između Bosne i Hercegovine i Republike Makedonije o socijalnom osiguranju Molim vas da glasate, sad. E, šefice možemo li ponoviti molim vas? Ja sam ovdje pogrešno upro. Može. Molim vas glasajte, sad. Dakle, usvojili smo ovo jednoglasno. Davanje saglasnosti, naredna tačka je Davanje saglasnosti Administrativnog sporazuma za provođenje Ugovora između Bosne i Hercegovine i Republike Makedonije o socijalnom osiguranju To je sad ovo. Gospodine Čengiću, izvolite.
Ja koristim priliku, prije glasanja o ovom administrativnom sporazumu, koristim priliku da prenesem raspoloženje i stav Komisije koji nismo formalizirali u zaključku, ali koji je apsolutno jedinstveno iskazan na Komisiji. Radi se o slijedećem. Jako dugo vremena, Bosna i Hercegovina pregovara sa Republikom Slovenijom o Sporazumu o socijalnom osiguranju. Sporazum koji smo sada ratificirali sa Makedonijom, je jedan od sporazuma koje imamo iz ovog područja i koji zapravo pokazuje, kada postoji dobra namjera s obje strane kako sporazum može biti izuzetno kvalitetan, sveobuhvatan i ratificiran. 41 Koristim priliku da ovim putem predstavnika Vijeća ministara, uvaženu minsitricu Ljerku Marić zamolim da prenese našem Vijeću ministara da zauzmu vrlo jasan stav i da traže svim političkim putevima, Vijeće ministara ako treba Parlamentarna skupština i Predsjedništvo, da se konačno traži od Slovenije s kojom imamo toliko vremena ne riješeno ovo pitanje koje je jako važno za veliki broj građana Bosne i Hercegovine, da se privede kraju to silno pregovaranje. To dugo pregovaranje ide svakog dana na štetu građana BiH.
Hvala lijepo gospodine Čengiću,
Molim vas da se to uradi.
Hvala lijepo gospodine Čengiću. Ja ne znam je li potrebno da to usvojimo u vidu zaključka pa da ga kao zaključak damo Vijeću ministara? Filipoviću, šta ti misliš? Nije. Odlučno. Ovo je jedna primjedba,
... preko godinu dana, a pustili smo Zakon o, Sporazum o dvojnm državljanstvu sa Srbijom i Crnom Gorom i to je jedno vrlo simptomatično pitanje.
Odlično gospodine Filipoviću, ostavljamo to da ne kompliciramo pa ćemo kasnije zakomplicirati u nekoj drugoj prilici, da tražimo da to sve riješimo. Hvala lijepo.
Neka u paketu ministrica to prenese Vijeću ministara i
Ovo zaista prenesite kao ozbiljan problem jednog ozbiljnog Parlamenta. Dakle, idemo na glasanje o ovom davanju saglasnosti Administrativnog sporazuma za provođenje Ugovora između Bosne i Hercegovine i Republike Makedonije o socijalnom osiguranju Molim vas kolege glasajte, sad. Nismo ovo, nije se, ono je permutacija bila, nije Hasan dao. Dakle, jednoglasno smo usvojili ovo. Devetnaesta tačka odnosno, dvadeset, devetnaesta tačka je, Ad.19. Davanje saglasnosti Nota sporazuma između BiH i Republike Slovenije o uslovima trajnog prijenosa dijela kontigenta detašmana Republike Slovenije u korist Bosne i Hercegovine Gospodin Čengić, izvolite. 42
Da gospoda iz Slovenije ne bi pomislili kako ja imam nešto protiv njih, ja moram sada kazati, s druge strane da izražavam visoko poštovanje i ja i čitava Komisija za odluku Vlade Slovenije koja je prenijela na Bosnu i Hercegovinu 800 detašmana, dakle prava za kompanije iz BiH da ih koriste u Njemačkoj. U rasprvi koju smo imali na Komisiji, izražen je interes i poziv Vijeću ministara da se dodatno angažira na utvrđivanju mogućnosti da se proširi kontigent detašmana BiH, ne samo prema Njemačkoj nego i prema drugim zemljama Zapadne Evrope, što bi moglo biti od velike koristi za zapošljavanje dijela kompanija i kapaciteta i pojedinaca nezaposlenih u BiH. A, istovremeno, kada je u pitanju Slovenija, mi izražavamo visoko poštovanje na spremnost Slovenije da polovinu svojih ukupnih prava koja je naslijedila od bivše Jugosalvije, kada su u pitanju ovi detašmani, trajno prenese za BiH. Hvala.
Hvala gospodine Čengiću. To su dobronamjerni ljudi izgleda. Ja stavljam na glasanje. Gospodine Jukiću izvolite.
Ja ću vrlo kratko ponoviti, zahvaljujem gospodinu Čengiću jer je rekao ono najvažnije, iz rasprave sa sjednice Komisije. Evo ja ću vrlo kratko ponoviti dio svoje rasprave i uputiti nadležnim, dakle to je prije svega Vijeće ministara i druge institucije Vanjskotrgovinska komora i još možda neke, po pitanju detašmana. I evo, iskoristiću ovde nazočnost ministra financija i trezora BiH. Dakle poznato je da je jedan od glavnih problema privrede Bosne i Hercegovine, manjak na računu bilansa sa inozemstvom. Da bi smo mi povećali izvoz, jedan od načina je da dobijemo što je moguće više detašmana naročito u zemljama koje su nama interesantne, ako Savezna Republika Njemačka, Austrija, Italija itd., kako bi mogla naša poduzeća na neki način izvoziti uslugu svog rada i proizvoda je li, usluge nekog drugog proizvoda u tim zemljama. I mislim da je vrlo bitno za BiH da se u razgovorima sa predstavnicima ovih zemalja izborimo za bolju poziciju. Vidimo dakle da neke zemlje kao primjerice Slovenija, imaju više prava nego što su njihove potrebe u tim pravima. I oni su zbilja vrlo korektni, dio tih svojih prava ustupaju, stvarno za to im treba biti zahvalni Bosni i Hercegovini. E sada, ja smatram da naše nadležne institucije trebaju biti spremne i da trebaju ishoditi više ovakvih prava za naše firme iz BiH kako ne bismo morali koristiti tuđa prava, nego da se mi izborimo sami. Dakle preko naših institucija za prava naših firmi da mogu raditi vanka i na taj način doprinijeti većem izvozu i boljoj platnoj bilanci sa inozemstvom. Evo, čujem ovde dakle, da treba proširiti ovu temu na neke druge institucije. Ja sam rekao sve nadležne institucije. Dakle, Vijeće ministara, Vanjskotrgovinska komora i druge nadležne institucije. I mi smo isto tako zaključaili na našoj komisiji čini mi se predsjedatelju, da ćemo ići ovde sa zaključkom da ćemo zatražiti i jednu tematsku sjednicu istina Komisije na ovu temu sa nadležnim institucijama, odgovornim ljudima. Da im kažemo da očekujemo od njih da odgovornije rade svoj posao, izbore bolju poziciju za naša poduzeća i naše firme za rad u inozemtvu. Jer, ja smatram, uvjeren sam da je ovo jedna oblast vrlo interesantna za izvoz Bosne i Hercegovine i upošljavanje kapaciteta i ljudi kapaciteta. 43
Hvala gospodine Jukiću, ali ja mislim ovaj, da su te sve institucije o kojima možemo govoriti u ingerenciji Vijeća ministara. Da Vijeće ministara mora da, treba da završi taj dio posla i da referiše i da kaže Skupštini šta je uradilo, a Skupština svakako traži to od Vijeća ministara. Hvala lijepo. Imamo li još diskutanata? Nemamo. Ja stavljam ovaj Nota sporazum između Bosne i Hercegovine i Republike Slovenije na glasanje. Molim vas ko je za, izvolite. Dakle, jednoglasno smo uvojili ovaj nota sporazum. Naredna tačka je Davanje saglasnosti za ratifikaciju Evropske konvencije o pranju, traganju, privremenom oduzimanju i oduzimanju prihoda stečenih krivičnim djelima Komisija, izvolite.
Ja se izvinjavam kolegama što se javljam a ovo je svakako poslednja tačka dnevnog reda. Koristim priliku da u ime Komisije izrazim duboko nezadovoljstvo i oštar protest ponašanju Vijeća ministara i Predsjedništvu Bosne i Hercegovine u vezi sa konvencijama, sporazumima i ugovorima koji se razmatraju na našoj komisiji. Ova komisija, ova konvencija toji na našoj komisiji zadnjih 8 mjeseci. Ona je čak bila predmet kritika Vijeća Evrope zato što je nismo usvojili. Potsjećam, Vijeće ministara i neprisutno Predsjedništvo BiH, da je naša komisija u tri navrata stavljala ovu tačku dnevnog reda u prvoj polovini ove godine na dnevni red i ni jedan put u ta tri navrata se nije pojavio niko ni formalno, samo da kaže ja predstavljam predlagača. Ne da progovori riječ, niko se nije pojavio. Svaki put smo uredno obaviještavali, pa i sad na ovoj zadnjoj 43. sjednici upozorili smo da je to nešto što je već skidano s dnevnog reda. Ponovo se niko nije javio. Dakle, mi smo usvojili ovu konvenciju na Komisiji, predlažemo Domu da je usvoji i ovim bi smo ispunili jednu od obaveza prema Vijeću Evrope. Ja bih iskoristio priliku da pozovem Vijeće ministara da konačno, dakle konačno osigura da se ispune druge dvije, čini mi se još dvije obaveze u vezi sa druge dvije konvencije koje traži Vijeće Evrope. Ne mogu više uopće razumjeti razloge zbog kojih to stoji. Ja znam za ovaj problem najmanje godinu dana. Dakle, to je nedopustivo. Mi smo već treću godinu članica Vijeća Evrope, mi smo uvjetno primjeljeni u to, jedan od uvjeta koji su bili posprijemni uvjet je bilo ove dvije konvencije plus ova. To nije urađeno do danas. Ja zaista po nekad nemam razuma, nemam uopće mogućnost da razumijem šta to toliko koči jednu takvu formalnost. Dakle, čistu formalnost koja se evo ne može da dogodi godinu dana. U tom smislu, zaista pozivamo Vijeće ministara, mi nikada u Komisiji nismo insistirali na tome da se formalno pojavi ministar, zamjenik, pomoćnik itd. Ko god je došao na našu komisiju i rekao, ja predstavljam Vijeće ministara, bio je prihvaćen. Evo ovdje imaju najmanje troje vas ste bili na komisijama i uvijek je bilo tako. Dakle, mi ne insistiramo 44 formalno na funkciji nekoga ali zaista želimo imati nekoga ko može odgovoriti na pitanja koja se mogu pojaviti ili su se već pojavila u vezi sa onim o čemu raspravljamo. Dakle, iz tog razloga predlažem da se ova konvencija podrži danas i predlažem da Vijeće ministara u najkraćem roku, svakako prije kraja ove godine, poduzme sve potrebne korake da se i ove druge dvije obaveze prema Vijeću Evrope ispune. Hvala.
Hvala gospodine Čengiću. Gospodin Jukić se javio za riječ, pa gospodin Limov.
Pa pridružujem se ocjenama i kritikama i pozivima gospodina Čengića. Ja ću samo reći jednu malu crticu još u jednoj ukupnoj slici ovog stanja. Dakle, ja sam ovih dana bio upitan od strane novinara, i s pravom novinari pitaju i neka pitanju, dobro je da pitaju o svemu šta to mi radimo. Po pitanju ovog, sudbine ovog ugovora, ustvari ove konvencije, vele zar to nije ono isto što je bilo predloženo od strane, ne znam koga, nije bitno SDP-a u Zastupničkom domu, kroz Zakon o oduzimanju nezakonito stečene imovine itd. i veli, to je to isto samo u drugom obliku i vi se protivite da to bude ratificirano. Čak ima recimo, i logike da novinari to dovedu u kontekst da to povežu međusobno. Međutim, naravno da to nije istina. Istina je da jednostavno nismo imali formalnih uvjeta da o tome do sada odlučimo. Dakle, kako po nekad nečiji nerad ili neodgovornost, može dovesti i novinare u zabludu da sasvim krivo počnu zaključivati. I zato stvarno poziv svima da budu odgovorni u vršenju svoje dužnosti, da se pojave na sjednicama. Mi smo danas na sjednici Kolegija bojeći se da ponovo nećemo imati uvjeta da se o ovom izjašnjavamo, napravili kratku stanku od 5 minuta, zamolili da tajnik ponovo, dodatno komunicira sa predstavnicima predlagača, da možemo ovo danas usvojiti. Dakle ovo je samo jedna crtica, jedna slika kako se zapravo po nekad stvari mogu sasvim krivo zapravo predstaviti itd. jer se iz spleta okolnosti može krivo zaključivati. Dakle, poziv da se stvarno bude odgovorno, da se predloženi materijal isprati od početka procedure do njenog završetka. I onda je to pravo, ispravno i jedino korektno.
Ovde je od prilike u ime Vijeća ministara, koliko sam ja ovaj, kandidirana Ljerka izgleda oni hoće nju dovesti u Parlament da je mi parlamentarci ružimo a nećemo ona je naša simpatija i draga nama. Prema tome, molim vas vrlo pažljivo aterirajte u diskusiji da se šta ne bi desilo. Izvolite,
Hvala uvaženi gospodine predsjedatelju. Pa imajući na umu činjenicu da smo pri kraju rada je li, ja da gospodin Čengić nije ovako oštro s pravom i s razlogom govorio, vjerojatno se ne bih ni javljao. I ja naravno, biću umjereniji u toj kritici imajući na umu da je ovo redovita praksa tako da jednostavno ovaj, činjenica da je 9.12. Vijeće ministara prošle godine, utvrdilo Predlog odluke, govori o tome da ovo nije slučajno gospodine Jukiću i to što su novinari 45 zaključivali, vjerovatno su na pogrešnoj adresi bili, ali naša je zadaća ovdje reći do koga je. Dakle, ovdje se radi o jednoj konvenciji koja je naša obveza prema Vijeću Europe. Ja recimo, bih volio ukoliko postoji danas predlagatelj pitati, ne dovodeći pitanje, ja ću glasati svakako za podršku, dakle da se da suglasnost. Volio bih pitati shodno članku 40. da li Bosne i Hercegovina ima rezervi u pogledu ove konvencije, imajući na umu recimo članak 2. stavak 2 i ostale članke, koji su naznačeni u tom članku 40. a na što Bosne i Hercegovina ima pravo jer iz ove konvencije proističu vrlo ozbiljne obveze Bosne i Hercegovine. Nećemo mi biti u ovom razdoblju prosuđivani po tome jesmo li ratificirali određenu konvenciju, nego da li smo u naše zakonodavstvo ugradili odgovarajuća rješenja koja omogućavaju implementiranje odredbi te konvencije. Ovdje će, ovdje je dakle vrlo važno da mi sada znamo jer imamo pravo kao država na to, da iskažemo rezervu, da glavnom tajniku Vijeća Europe, po određenoj proceduri dostavimo i tada bi Bosna i Hercegovina drugačije bila tretirana. Dakle, trebalo je u ovoj fazi i na Komisiji a predlagatelj je trebao reći koja je to mjera, šta to ne možemo. Ako ovako usvojimo, ogromne su obaveze pred Bosnom i Hercegovinom i budite uvjereni da će u tom pogledu biti i odgovarajućih posljedica u ovom procesu pregovaranja u koje smo ušli. I kad sam već ovdje i da se ne bih kasnije javljao, uvažavajući i podržavajući ono što je kolega Čengić najavio kao našu obvezu u smislu viznog režima, želim potsjetiti da postoje samo tri elementa za liberaliziranje, pa i ukidanje viznog režima za Bosnu i Hercegovinu i još su neke države u tom tretmanu. Dakle, napredak u kontroli granica, napredak u borbi protiv organiziranog kriminala i korupcije i potpisivanje Ugovora o readmisiji sa svim zemljama iz EU. Danas smo ratificirali Ugovor vezan za Norvešku. Ovo je prilika da mi kao Dom ili barem preko naše komisije, da ona ovo ima na umu da inicira odgovarajuću aktivnost naših institucija, da se što prije pripreme ti ugovori o readmisiji jer jednostavno, to nam je obveza. Neke su zemlje iz naše regije, kao primjerice Albanija, učinile to već i naravno zbog tih su stvari oni u prednosti u odnosu na nas, a radi se o činjenici da prije svega naša administracija treba uraditi prijedloge a onda mi na Domu svakako da ćemo kao što smo ovu današnju odluku podržati, podržati i sve druge koje u narednom razdoblju budu došle. Cijenim da je ovo pravi trenutak da barem dakle Komisija se obrati odgovarajućim institucijama i zatraži da se ti ugovori pripreme. Hvala lijepa.
Hvala gospodine Limov. Gospodin Čengić se ponovo javio za riječ.
Ako sam ja razumio pravilno pitanje gospodina Limova, mislim da bi onda bilo potrebno, zamolio bih gospođu ministar da ovo posluša. Dakle, mislim da je ovo vezano za član 37. i 38. ove konvencije koja predviđa da svaka zemlja članica nakon što ratificira prilikom polaganja isprava, ima mogućnost i pravo da obavijesti Vijeće Evrope o tome u odnosu na šta prihvata u odnosu na šta što se tiće, u odnosu na šta ne prihvata što se tiče teritorija, primjene prava, obaveza itd. Prema tome, nakon ratificiranja ove konvencije ovdje u Domu, pošto je Predstavnički dom to već ratificirao, mi imamo naredna tri mjeseca vremena da pripremimo tu izjavu i da kod polaganja dakle tih dokumenata obavijestimo Vijeće Evrope, 46 o tome šta u ovom času možemo prihvatiti a šta za nas nije prihvatljivo. Na taj način, ne mislim da smo uopće zakasnili dapače, mislim da smo upravo na vrijeme, jer kada je u pitanju polaganje isprava odnosno definiranja naše pozicije u odnosu na teritorijalnu primjenjivost, i u odnosu na prihvaćene ili prihvatljive i neprihvatljive obaveze. Tako da je zapravo sada pravo vrijeme da se Vijeće ministara tako što mi ratificiramo konvenciju, posveti ovom pitanju, definira svoju poziciju i kod polaganja isprava obavijesti Vijeće Evrope o našem stavu. Hvala.
Hvala lijepo. Ja se izvinjavam, gospođo Marić imate li vi neki?
/odmaknuta od mikrofona - slabo se čuje/ Ne, nemam ništa, ovo što je rekao uvaženi delegat Čengić, zaključne odredbe, zanači vrlo jasno preciziraju šta se treba uraditi, ... šta treba uraditi Vijeće ministara i Parlament i jedan Dom i drugi Dom jeste zapravo praćenje ovih svih konvencija. I to i jeste problem. Međutim, ono što mene brine, jeste da je ovo od strane Predsjedništva upućeno 10.januara 2005.godine, prvi list kaže da je vama upućeno u januaru 2005.godine, a mi se sad nalazimo u januaru 2006.godine.
Vidite, ima jedna stvar koje morate biti svjesni. Pravilo je i mi skidamo sa dnevnog reda tačke na koje se ne odazivaju izvršioci vijeće, Predsjedništvo je trebalo da dođe na Komisiji da ovim ljudima pomogne da urade nešto. Vijeće naroda je imalo zapravo, naime Ministarsko vijeće, Savjet ministara je takođe trebalo da pomogne. Niko se nije odlučio da dođe, da pomogne da to riješimo i zahvaljujući samo jednom razumjevanju ovog parlamenta i Doma mi smo ovo danas, mi danas ovo usvajamo. Inače, po svim rezonima smo trebali ovo odbaciti. Molim vas lijepo, i to vi znate da je takav stav. Molim, evo nastavljamo dalje. Molim vas, evo ovu Evropsku konvenciju usvojio Predstavnički dom i ja ću je staviti na glasanje i u našem domu. I molim kolege da glasaju, sad. To je odbačeno, to ovaj dom neće rješavati. Dakle, ovo smo usvojili jednoglasno. Hvala vam drage kolege, hvala vamama. Molim vas, ja vam želim najaviti sljedeće. Danas, u međuvremenu, dok smo radili ovu sjednicu, kolega Jadranko je u komunikaciji sa Sekretarijatom Predstavničkog doma saznao da će Predstavnički dom imati svoju sjednicu 21. decembra, je li tako. Molim vas, mi ćemo imati svoju sjednicu 22.decembra. Pripremite se. Ne može mo drukčije. Znaš u čemu je problem? Dolaze praznici, dolaze praznici. Šta je sad? Hajde da čujem. Ne možemo, pa ne možemo jer pazite, šta nam je, pazite.
Ovde potpuno podržavam gospodina Filipovića. Molim vas, ako ljudi insistiraju na prazniku, na što imaju pravo molim vas nemojte dati da imamo sjednicu.
Kad?
Pa evo, sad je on govorio nemojte molim vas dati.
Kad?
Pa koji je datum, ja ne znam. Ja ne znam datume ali znam da, molimte Mustafa, ja znam da gospodin Filipović zbog toga protestuje. Ja se tu s tim slažem. Nemojte dirati u te dane kad je praznik.
Neka niko ne dira u dane kad je praznik. Mislim, Brka ne valja, nisi malo, ne treba, treba malo drukčije razmišljati,
Nije, nisam malo, ja znam šta ja govorim.
22-og nije uopće praznik. Treba se pripremiti, slažem se, poštujem to, ali sticaj okolnosti je takav da nemamo boljeg izbora. 48 Halo, ne možemo pripremiti, molim vas kolege morate me razumjeti. Ne možemo pripremiti dnevni red je ne znamo taj dan šta je prošlo kod njih i moramo dakle, imati, Osmane, Osmane mi smo se dogovorili da nećemo staviti na dnevni red, Osmane, Osmane, Brka, možeš li me malo poslušati? Pa Osmane nemamo šta staviti na dnevni red.
Imamo
Šta? Pa de reci šta?
Te iste zakone koje će oni ..., potuno iste
Pa nemojte da pravimo, molim gospodine Čengiću, izvolite.
Dakle, prije svega želim kazati vrlo jasno da uvažavam blagdan bilo koga, po bilo kojem osnovu. I blagdan i praznik. Ovde su vjerski blagdani koji su izuzetno važni, ja ih poštujem i uvažavam. I to je apsolutno neupitno. S druge strane, nije uredu da ovaj problem prevaljujemo na Kolegij našeg doma, kad Kolegij našeg doma nema uopće prostora da odluči. Meni samo jedna stvar nije jasna. Ja sam imao neformalnu informaciju da će Predstavnički dom imati sjednicu 6. decembra. Je li ima ta sjednica?
Nema sjednica,
Ali promijenili su to
Pa ja, ja ne pitam ovo đaba, nego da objasnimo, da se razjasnimo između sebe jer kolege koji možda nemaju tu informaciju znaju da sam ja do petka poslije podne imao informaciju i raspolagao informacijom da će sjednica biti 6.
I ja do jutros
Čak smo planirali recimo sjednicu naše komisije nakon te sjednice Predstavničkog doma, da bi smo znali šta je tamo prošlo, da možemo raditi na Komisiji. Ovo sve govorim u prilog onome što je gospodin Mustafa Pamuk rekao. Dakle, mi jednostavno, za vašu informaciju ako hoćemo poštovati dogovor, a on ima smisla, dakle ima smisla, da ne bismo 49 išli na dva kolosjeka paralelno pa da uopće ne znamo šta ko radi, dakle normalno je da mi idemo iza Predstavničkog doma, da vidimo šta su oni uradili i da to onda dalje razmatramo. Mi smo danas u situaciji da smo, pod navodnicima, očistili sva pitanja koja je raspravljao Predstavnički dom. Više nema ni konvencija, ni sporazuma, ni zakona, ništa što mi nismo uradili a da su oni uradili.
Saldo nula.
Aldo je nula. Prema tome, mi naprosto moramo tehnički čekati da oni završe. S druge strane, svi znamo dobro da je procedura takva da moramo dobiti makar izvještaj, dakle elementaran izvještaj o tome šta je bilo na sjednici Predstavničkog doma. To je prošlo ili nije. Ne možemo samo se ponašati na osnovu toga, neko je sjedio ovdje na sjednici Predstavničkog doma i dotrčao nama javiti šta je bilo. Dakle, u tom smislu najprije što se može održati je 22. I meni je to zaista žao, ja zapravo koristim priliku da se možda dogovorimo nešto drugo, da izrazimo jedno duboko neslaganje sa Predstavničkim domom i tom njihovom odlukom da toliko značajno mijenjaju termin, za 15 dana. Dakle, to nije mala promjena. Oni su vrlo, oni ne mi, oni su vrlo ozbiljno govorili o 6. 12. kao danu održavanja sjednice.
Mi smo imali tu informaciju i jutros na Kolegiju je li tako. Mi smo jutros na Kolegiju imali tu informaciju, sad smo dobili drugu
Prema tome, najmanje što možemo uraditi je da prvi dan poslije, dakle prvi radni dan poslije njih održimo. Ja mislim da bi bilo apsolutno nepraktično i bojim se neozbiljno s naše strane ako bi smo odlučili da držimo sjednicu Doma u isti dan kad oni to rade. To bi zaista bilo neozbiljno. I na kraju predlažem, da o ovome ipak odluku donese Kolegij.
Hvala lijepo, molim, Radovanović je htio. Molim te izvini Filipoviću.
Zahvaljujem predsjedavajući. Ja bih želio da kažem, da prihvatam razloge koje su kolege iznjeli i mislim da ako jedan klub kaže da ne može u taj dan, ja to prihvatam. Međutim, nije mi jasno zbog čega Predstavnički dom od 6. do 23. ne može da nađe termin da odrđi sjednicu i da mi održimo tu sjednicu prije 19. a ne 23. kad su oni zakazali. Zbog čega sjednica Predstavničkog doma je 23. a ne 7., 8., 9., 10., 15., 17.?
Molim vas, 20. će biti zajednička sjednica oba doma, 21. će evo koliko sam ja informisan, raditi Predstavnički dom svoju sjednicu, jedina mogućnost je da mi to uradimo 50 22. Da su ovi uradili 6. mi smo mogli pomjerati možda koji dan naprijed i završiti sve. Međutim, ovo jeste jedna podobro nezgodna situacija iz koje ja ne znam kako ću izaći. Evo neka nam Jadranko malo objasni to.
Da vam kažem, Zastupnički dom je hajmo reći u istoj situaciji kao naš dom. Oni su išli na taj termin iz dva razloga. Prvi je razlog da završe s tom sjednicom da se ne sastaju dva puta, a drugi je razlog taj da pošto će biti zastupnici 20. ovdje, da budu i 21. da o jednom trošku, da kažem tako, da se smanje troškovi putovanja i svega, da mogu završiti što više 21., da ne bi eventualno ispalo između Božića i Nove godine, da se sastaju. Ako bude još nešto,
Hvala kolega Jadranko. Gospodine Filipoviću, izvolite.
Ja bih vrlo kratko rekao. Ovaj dom mora znati da će pola ovoga doma naroda, dakle Ustavno-pravna komisija broji 6 ljudi, biti u jeku javne rasprave o Zakonu o obrazovnoj politici o visokom obrazovanju, dakle i krećemo od 6. do 16. dakle, u sedam ili osam mjesta Bosne i Hercegovine provodi se javna rasprava. Dakle, to je do 16. Predviđeno je 22. da zasjeda, to su predblagdanski dani kad kreću domjenci i stranači i državni i šef, predsjednik Predsjedništva itd. Ja ne znam kako će se to uopće uklopiti. Dakle, ovdje je vođeno računa o jednoj materijalnoj dimenziji, što je dobro. Ali bi dobro bilo povesti malo računa i o ovom drugom, ovaj, o čem ja govorim. Nepraktično je i nije dobro da se recimo između 20. i 24. kad je Badnjak pred Božić 25. održavaju bilo kakve sjednice. Dakle, mi smo tu na tu temu govorili u nekoliko navrata, govorili smo da čak izbjegavamo i petak iz razloga prekida sjednica i to se evo čini mi se poštuje ali uvažite ovaj, ovu i da još jednom kolegiji i jednog i drugog doma vide mogućnost eventualnog pomjeranja ovaj, pomjeranja ove radne sjednice Zastupničkog doma.
Mi smo mislili, vidi Filipoviću, znali smo za taj jedan rad u terminu od 6. do 16. Mi smo jutros razgovarali negdje, pa smo htjeli negdje da se to sve završi, pa da smo htjeli negdje od 19. pa ovo, pa smo mi istinu mislili 21. Mi smo zbog te zajedničke sjednice koja se ne može odgoditi, koja mora biti tako kako treba da bude, međutim je li 16. je li 21., nama je bilo nekako svejedno. Htjeli smo to iskoristiti, uvezati. Međutim, desilo se evo to, ja mislim da ćemo još jedan put pokušati da s kolegama iz Predstavničkog doma vidimo može li se to pomjeriti. Bilo bi mi drago kad bi mogli. I ja poštujem i želio bih da sve naše kolege komotno i ugodno provedu te blagdane, međutim, evo ovo je situacija, ja sam vam ovde samo prenio jednu situaciju onakvu kakva je. I, ja nemam, ona je došla, evo za vrijeme sjednice, pokušaću ja još da razgovaram, da vidim može li se šta ispraviti, ali ako ne može, ja nemam drugog rješenja. 51
Dakle, vrlo kratko ću. Sjednica je zakazana 20. zajednička svakako. Zašto pred zajedničku sjednicu oba doma nije zakazan Zastupnički dom, pa sljedeći dan zajednička, pa isti troškovi da li 20. ili 21. ili 19. i 20. A onda smo mi mogli nakon zajedničke sjednice mogli sjesti i odraditi svoj dio posla i 20. gotovo. Dakle, materijalno jednake
Zajednička sjednica, molim vas lijepo, zajednička sjednica je svečarska u kojoj učestvuje i Predsjedništvo i imaće nešto, molim te lijepo i imaće nešto oko 600 zvanica i to je trebalo sve složiti i ja se u taj dio tog organizatora i izbora tog datuma, Odlično Haso, evo ja ću sve probati a šta ću ako ne uspijemo? Pa eto probaću.
Probajte stvarno, neka idu oni 20. mi 21.
Evo probaćemo pa ćemo vidjeti. A šta ću ako ne uspijem? Filipoviću, ti si moj prijatelj, ja znam da sam te nasekirao ovom informacijom, oprostit ćeš ti meni i mi ćemo se pozdraviti fino, hvala vam, sretan put. Sjednica završila sa radom u 16:40 sati.